open-index/open-wikipedia-markdown huggingface dataset:
পাপ্পাম্মাল

**পাপ্পাম্মাল** (অথবা **পাপাম্মাল**; ১৯১৪ – ২৭ সেপ্টেম্বর ২০২৪) ছিলেন তামিলনাড়ুর একজন ভারতীয় জৈব কৃষক। ১০৫ বছর বয়সে, তাঁকে কৃষিক্ষেত্রে সক্রিয় থাকা সবচেয়ে বয়স্ক কৃষক বলে দাবি করা হত। তাঁকে একজন কৃষি পথিকৃৎ হিসেবে বিবেচনা করা হত এবং তিনি তামিলনাড়ু কৃষি বিশ্ববিদ্যালয়ের শিক্ষা বিভাগে কাজ করতেন। তিনি প্রতিদিন তাঁর  জমিতে কাজ করতেন। জৈব চাষে তাঁর অবদানের জন্য, ভারত সরকার তাঁকে ২০২১ সালে ভারতের চতুর্থ সর্বোচ্চ বেসামরিক পুরস্কার পদ্মশ্রী দিয়ে সম্মানিত করে।

## ব্যক্তিগত জীবন
এম  পাপ্পাম্মাল ওরফে রঙ্গাম্মাল ১৯১৪ সালে দেবলাপুরম গ্রামে ভেলামাল এবং মারুথাচালা মুদালিয়ারের ঘরে জন্মগ্রহণ করেন। অল্প বয়সেই তিনি নিজের বাবা-মাকে হারিয়ে ছিলেন। তিনি এবং তাঁর দুই বোন কোয়েম্বাটুরের থেক্কামপট্টিতে তাঁদের ঠাকুরমার কাছে বড় হন। তিনি তাঁর ঠাকুরমার দোকান উত্তরাধিকারসূত্রে পেয়েছিলেন এবং একটি খাবারের দোকান খুলেছিলেন। এই ব্যবসা থেকে প্রাপ্ত লাভ দিয়ে তিনি গ্রামে প্রায়  জমি কিনেছিলেন। তিনি তাঁর বোনের সন্তানদেরও লালন-পালন করেছিলেন। 

তাঁর দিন শুরু হত ভোর ৫:৩০ টায়। তিনি ৬ টায় তাঁর খামারে চলে যেতেন। সেখানে তিনি দুপুর পর্যন্ত কাজ করতেন। তাঁর পরিবারের সদস্যরা দাবি করেছিলেন যে তাঁর খাদ্যাভ্যাস এবং সক্রিয় জীবনধারা তাঁকে সুস্থ রেখেছিল। তিনি চা বা কফি পান করতেন না এবং গরম জল পান করতেন। যখন তাঁর বয়স ১০৫, তখন তাঁকে সবচেয়ে বয়স্ক সক্রিয় কৃষক বলা হত এবং সেই সময়ে তাঁর নিজের মালিকানাধীন ২.৫ একর (১ হেক্টর ) জমিতে তিনি প্রতিদিন কাজ করতেন। 

তিনি তামিলনাড়ু কৃষি বিশ্ববিদ্যালয়ের শিক্ষা বিভাগের সাথে কাজ করেছেন এবং বিশ্ববিদ্যালয়ের কৃষি প্রযুক্তি ও অনুশীলন সম্পর্কে কৃষকদের অবহিত করার জন্য আলোচনা ফোরামের আয়োজন করেছেন।

২০২১ সালে, জৈব চাষে অবদানের জন্য পাপ্পাম্মালকে ভারতের চতুর্থ সর্বোচ্চ বেসামরিক পুরস্কার পদ্মশ্রী প্রদান করা হয়। 

২০২৪ সালের ২৭শে সেপ্টেম্বর ১০৯ বছর বয়সে পাপ্পাম্মাল মারা যান। 

## রাজনৈতিক জীবন
পাপ্পাম্মাল তাঁর ছোটবেলায় রাজনৈতিকভাবে সক্রিয় ছিলেন। ১৯৫৯ সালে, তিনি থেক্কামপট্টি পঞ্চায়েতের ওয়ার্ড সদস্য নির্বাচিত হন। তিনি কারামাদাই পঞ্চায়েত ইউনিয়নের কাউন্সিলর হিসেবেও নির্বাচিত হন। তিনি দ্রাবিড় মুন্নেত্র কড়গমের সদস্য এবং এম. করুণানিধির ভক্ত ছিলেন। তিনি কৃষক-সম্পর্কিত অনুষ্ঠানে এবং বিক্ষোভে অংশগ্রহণ করেছিলেন।

## তথ্যসূত্র

বিষয়শ্রেণী:অন্যান্য ক্ষেত্রে পদ্মশ্রী প্রাপক
বিষয়শ্রেণী:২০শ শতাব্দীর ভারতীয় নারী রাজনীতিবিদ
বিষয়শ্রেণী:২০শ শতাব্দীর ভারতীয় রাজনীতিবিদ
বিষয়শ্রেণী:দ্রাবিড় মুনেত্র কড়গমের রাজনীতিবিদ
বিষয়শ্রেণী:তামিলনাড়ুর ব্যক্তি
বিষয়শ্রেণী:ভারতীয় শতবর্ষী নারী
বিষয়শ্রেণী:২০২৪-এ মৃত্যু
বিষয়শ্রেণী:১৯১৪-এ জন্ম
সঙ্গীতা পরব

**সঙ্গীতা গোপাল পরব** গোয়ার একজন ভারতীয় রাজনীতিবিদ যিনি একজন বিধায়ক এবং রাজ্যের শিক্ষামন্ত্রী হিসেবে দায়িত্ব পালন করেছেন। তিনি ভারতীয় জাতীয় কংগ্রেসের (আইএনসি) সাথে যুক্ত ছিলেন। পরে তাঁর কর্মজীবনে তিনি অন্যান্য রাজনৈতিক দলের সাথেও যুক্ত হয়েছেন।

## প্রাথমিক রাজনৈতিক জীবন
১৯৮০ এবং ১৯৮৪ সালের নির্বাচনে, গোয়া, দমন ও দিউ বিধানসভায় কোনও নির্বাচিত মহিলা সদস্য ছিলেন না। এই সমস্যা সমাধানের জন্য, মুখ্যমন্ত্রী প্রতাপসিংহ রানে ১৯৮৪ - ১৯৮৯ মেয়াদের জন্য ফিলিস ফারিয়া এবং সুলোচনা কাটকরের সাথে সঙ্গীতা পরবকে বিধানসভায় মনোনীত করেছিলেন। এই মনোনয়নের উদ্দেশ্য ছিল নারী এবং অন্যান্য অপ্রতিনিধিত্বশীল গোষ্ঠীর প্রতিনিধিত্ব নিশ্চিত করা।

১৯৯৪ সালের বিধানসভা নির্বাচনে সঙ্গীতা পরব মান্দ্রেম বিধানসভা কেন্দ্র থেকে প্রতিদ্বন্দ্বিতা করেন এবং জয়ী হন।

সঙ্গীতা গোয়া সরকারের শিক্ষামন্ত্রীর পদে অধিষ্ঠিত ছিলেন। এই মেয়াদে তিনি কংগ্রেসের সদস্য ছিলেন। ২০০০ সালের গোড়ার দিকে, তিনি কংগ্রেস ত্যাগ করেন এবং উইলফ্রেড ডি সুজার নেতৃত্বাধীন জাতীয়তাবাদী কংগ্রেস পার্টিতে (এনসিপি) যোগদান করেন। তবে, তিনি এনসিপির সাথে দীর্ঘমেয়াদী সম্পর্ক বজায় রাখেননি এবং বেশ কয়েক বছর ধরে কোনও রাজনৈতিক দলের সঙ্গে সম্পর্ক ছাড়াই ছিলেন।

সঙ্গীতার রাজনৈতিক জীবনে তিনি মান্দ্রেম বিধানসভা কেন্দ্র থেকে প্রতিদ্বন্দ্বিতা করেছেন। ২০০২ সালের বিধানসভা নির্বাচনে তিনি কংগ্রেস প্রার্থী হিসেবে প্রতিদ্বন্দ্বিতা করেছিলেন কিন্তু বিজেপির লক্ষ্মীকান্ত পারসেকরের কাছে পরাজিত হন। এই নির্বাচনী এলাকার রাজনৈতিক প্রেক্ষাপটে তাঁর জড়িত হওয়া ছিল পরিবর্তনশীল দলীয় আনুগত্য এবং কৌশলগত জোটের বহিঃপ্রকাশ।

## পরবর্তী রাজনৈতিক কর্মজীবন
২০১২ সালে, রাজ্য বিধানসভা নির্বাচনের সময়, সঙ্গীতা ভারতীয় জনতা পার্টি (বিজেপি)-কে সমর্থন করেছিলেন। তিনি তাঁর জয়ী হওয়া মান্দ্রেম আসনে প্রতিদ্বন্দিতা করা বিজেপি প্রার্থী লক্ষ্মীকান্ত পারসেকরকে সমর্থন করেছিলেন। এই সমর্থন উল্লেখযোগ্য ছিল কারণ কংগ্রেস বিজেপির ভিন্নমতাবলম্বী দয়ানন্দ সোপ্তেকে টিকিট বরাদ্দ করেছিল, যার ফলে বহুমুখী প্রতিদ্বন্দ্বিতা শুরু হয়েছিল। 

২০১৭ সালের বিধানসভা নির্বাচনের আগে, সঙ্গীতা পুনরায় কংগ্রেসে যোগদানের সিদ্ধান্ত ঘোষণা করেন। ২০১৬ সালের ২০শে মার্চ, তিনি এবং তাঁর ছেলে শচীন পরব আনুষ্ঠানিকভাবে পুনরায় কংগ্রেস দলে যোগদান করেন। শচীন পরব এই মান্দ্রেম নির্বাচনী এলাকার একজন সক্রিয় সমাজকর্মী ছিলেন। তাঁদের দলে প্রবর্তন অনুষ্ঠানটি মান্দ্রেম নির্বাচনী এলাকায় অনুষ্ঠিত হয়, যে নির্বাচনী এলাকার প্রতিনিধি ছিলেন তৎকালীন মুখ্যমন্ত্রী লক্ষ্মীকান্ত পারসেকর। পুনরায় যোগদানের পর, সঙ্গীতা রাজ্যের কল্যাণের প্রতি নিজের প্রতিশ্রুতি ব্যক্ত করেন এবং ২০১৭ সালের নির্বাচনের পরে একটি উন্নত সরকার প্রতিষ্ঠার জন্য কংগ্রেসের প্রতি সমর্থন একত্রিত করার গুরুত্বের উপর জোর দেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:গোয়া বিধানসভার সদস্য ১৯৯৪-১৯৯৯
বিষয়শ্রেণী:গোয়া বিধানসভার সদস্য ১৯৮৪-১৯৮৯
বিষয়শ্রেণী:২০শ শতাব্দীর ভারতীয় নারী রাজনীতিবিদ
বিষয়শ্রেণী:জন্মের বছর অনুপস্থিত (জীবিত ব্যক্তি)
সুবুর পার্থসারথি

**সুবুর পার্থসারথি** (১৯১১ - ১০ অক্টোবর ১৯৬৬), জন্ম নাম **সুবুর মুগাসেঠ**, একজন ভারতীয় শিক্ষাবিদ এবং বিধায়ক ছিলেন। তিনি ইথিরাজ কলেজ ফর উইমেনের প্রথম অধ্যক্ষ ছিলেন এবং ১৯৬০ থেকে ১৯৬৬ সাল পর্যন্ত ভারতীয় সংসদের উচ্চকক্ষে (রাজ্যসভা) দায়িত্ব পালন করেছিলেন।

## প্রাথমিক জীবন
সুবুর মুগাসেঠ কালিকটে জন্মগ্রহণ করেন, তিনি খোদাদাদ মুগাসেঠের চার সন্তানের মধ্যে সবার বড় ছিলেন। তাঁর অন্য ভাইবোনেরা হলেন নুরগেশ, গোদরেজ ওরফে ববি এবং খোরশেদ। তাঁদের পরিবার শহরের পার্সি সম্প্রদায়ের একটি বিশিষ্ট পরিবার ছিল। তাঁর একমাত্র ভাই ববি দ্বিতীয় বিশ্বযুদ্ধে মারা যান। সুবুর মাদ্রাজ বিশ্ববিদ্যালয়ে পড়াশোনা করেন এবং তারপর বৃত্তি নিয়ে অক্সফোর্ড বিশ্ববিদ্যালয়ে পড়তে যান। তিনি ইংরেজিতে স্নাতকোত্তর ডিগ্রি অর্জন করেছিলেন, এবং ১৯৩৬ সালে ডক্টরেট ডিগ্রি অর্জন করেন।

## কর্মজীবন
সুবুর মাদ্রাজের কুইন মেরি'স কলেজে ইংরেজি পড়াতেন। তিনি ইথিরাজ কলেজ ফর উইমেনের প্রথম অধ্যক্ষ ছিলেন এবং ১৯৪৮ থেকে ১৯৫২ সাল পর্যন্ত এই দায়িত্ব পালন করেন। তাঁর পরে মোনা হেনসম্যান তাঁর স্থলাভিষিক্ত হন। ১৯৫২ সালে, তিনি মার্কিন যুক্তরাষ্ট্রের বিভিন্ন বিশ্ববিদ্যালয় এবং কলেজগুলিতে অধ্যয়নের জন্য ভ্রমণ করেছিলেন। সুবুর ১৯৬০ থেকে ১৯৬৬ সাল পর্যন্ত রাজ্যসভার নির্বাচিত সদস্য ছিলেন।

## ব্যক্তিগত জীবন
অক্সফোর্ডে থাকাকালীন অক্সফোর্ডের ডাবল ব্লু (ক্রিকেট এবং হকি), গোপালস্বামী পার্থসারথির সাথে সুবুরের দেখা হয়। সুবুরের ডিগ্রি শেষ করার অপেক্ষায় থাকাকালীন পার্থসারথি ইংল্যান্ডে প্রথম শ্রেণীর ক্রিকেটও খেলেছিলেন। এরপর ১৯৩৯ সালে তাঁরা বিয়ে করেন। তাঁদের একটি ছেলে ছিলেন, অশোক পার্থসারথি (১৯৪০-২০১৯) যিনি তাঁর বাবা-মায়ের মতোই সরকারি কাজ এবং শিক্ষাজীবনে যোগ দেন। আইএফএস থেকে অবসর নেওয়ার পর, পার্থসারথি দিল্লির জওহরলাল নেহেরু বিশ্ববিদ্যালয় প্রতিষ্ঠায় সহায়তা করেন এবং এর প্রথম উপাচার্য হন। ১৯৬৬ সালে নিউ ইয়র্কে সুবুর হৃদরোগ এবং কিডনির রোগে আক্রান্ত হয়ে মারা যান।  সেইসময় তাঁর স্বামী জাতিসংঘে ভারতের প্রতিনিধিত্ব করছিলেন।

অভিনেতা ও নাট্যকার গিরিশ কারনাড ছিলেন সুবুরের বোন নুরগেশের জামাতা; এবং সাংবাদিক রঘু কারনাড হলেন তাঁর প্রপৌত্র। রঘুর ভাষায় তিনি ছিলেন *এ রেগুলার ব্লু স্টকিং* (একজন শিক্ষিত, বুদ্ধিজীবী, অথবা সাহিত্যিক মহিলা)।

## তথ্যসূত্র
 
বিষয়শ্রেণী:২০শ শতাব্দীর ভারতীয় রাজনীতিবিদ
বিষয়শ্রেণী:২০শ শতাব্দীর ভারতীয় নারী রাজনীতিবিদ
বিষয়শ্রেণী:রাজ্যসভার নারী সদস্য
বিষয়শ্রেণী:তামিলনাড়ুর রাজ্যসভা সদস্য
বিষয়শ্রেণী:কালিকটের ব্যক্তি
বিষয়শ্রেণী:ভারতীয় শিক্ষাবিদ
বিষয়শ্রেণী:পারসি ব্যক্তি
বিষয়শ্রেণী:১৯৬৬-এ মৃত্যু
বিষয়শ্রেণী:১৯১১-এ জন্ম
মাগুন্তা পর্বতাম্মা

**মাগুন্তা পার্বতী সুব্বারমা রেড্ডি** (২৭ জুলাই ১৯৪৭ - ২৫ সেপ্টেম্বর ২০২৪), যিনি সাধারণত **মাগুন্তা পর্বতাম্মা** নামে পরিচিত, ছিলেন অন্ধ্র প্রদেশের একজন ভারতীয় জাতীয় কংগ্রেস রাজনীতিবিদ। তিনি একাদশ লোকসভার সদস্য ছিলেন এবং ২০০৪ সালের অন্ধ্র প্রদেশ বিধানসভা নির্বাচনে জয়ী হন।

## প্রাথমিক জীবন
পর্বতাম্মার জন্ম ১৯৪৭ সালের ২৭শে জুলাই নেলোর জেলার বুচিরেডিপালেমে। তাঁর বাবার নাম ছিল বেজাওয়াডা রামা রেড্ডি। পর্বতাম্মা কস্তুরী দেবী বালিকা বিদ্যালয় থেকে নিজের স্কুলজীবন সম্পন্ন করেন।

## কর্মজীবন
১৯৯৬ সালের ভারতীয় সাধারণ নির্বাচনে, ভারতীয় জাতীয় কংগ্রেস (আইএনসি) পর্বতাম্মাকে ওঙ্গোল থেকে তাদের প্রার্থী করে। তিনি ৩,৮১,৪৭৫ ভোট পেয়েছিলেন যেখানে তাঁর নিকটতম প্রতিদ্বন্দ্বী তেলুগু দেশম পার্টির (টিডিপি) মেকাপতি রাজামোহন রেড্ডি ৩,৩১,৪১৫ ভোট পেয়েছিলেন।  আসনটি জয়ের পর তিনি ১১তম লোকসভার সদস্য হন। ২০০৪ সালের অন্ধ্রপ্রদেশ বিধানসভা নির্বাচনের সময়, তিনি কাভালি থেকে মোট ভোটের ৫৭.৬৮% পেয়ে জয়ী হন। তাঁর নিকটতম প্রতিদ্বন্দী ছিলেন তেলুগু দেশম পার্টির মাদালা জানকী রাম, জয়ের ব্যবধান ছিল ২১,১৪৯ ভোট। ২০১২ সালের অন্ধ্রপ্রদেশ উপ-নির্বাচনের সময় পর্বতাম্মা ওঙ্গোল বিধানসভা আসনের জন্য কংগ্রেস দলের হয়ে প্রতিদ্বন্দ্বিতা করেছিলেন। কিন্তু তিনি জয়লাভ করতে পারেন নি। ওয়াইএসআর কংগ্রেস পার্টির বি এস রেড্ডি (বাসু) ৭৭,২২২ ভোট পেয়ে নির্বাচিত হন। পর্বতাম্মা ২৩,০২০ ভোট পেয়ে তৃতীয় স্থানে ছিলেন।

তিনি পার্ল ডিস্টিলারির একজন পরিচালক ছিলেন। এই কোম্পানির প্রধান কার্যক্রম হল : দেশীয় মদ্য উৎপাদন। এটি খাদ্য পণ্য ও পানীয় উৎপাদন বিভাগের আওতাধীন এবং এটি বিভাগীয় উৎপাদনের আওতাধীন।

## ব্যক্তিগত জীবন এবং মৃত্যু
১৯৬৭ সালের ১৯শে ফেব্রুয়ারি পর্বতাম্মা রাজনীতিবিদ মাগুন্তা সুব্বারমা রেড্ডিকে বিয়ে করেন। তাঁদের দুটি সন্তান হয়। বিবাহসূত্রে তিনি সাংসদ মাগুন্তা শ্রীনিবাসুলু রেড্ডির বৌদি ছিলেন। ১৯৯৫ সালে পিপলস ওয়ার গ্রুপের সদস্যরা সুব্বারমা রেড্ডিকে তাঁর বাড়ির সামনে গুলি করে হত্যা করে। 

পাঁচ মাস আগে পুত্র বিজয় বাবুর মৃত্যুর পর পর্বতাম্মা অসুস্থ হয়ে পড়েন। অবশেষে ২০২৪ সালের ২৫শে সেপ্টেম্বর দীর্ঘ রোগভোগের পর ৭৭ বছর বয়সে পর্বতাম্মা মারা যান। জ্বালানি মন্ত্রী গোট্টিপতি রবি কুমার তাঁর মৃত্যুতে সান্ত্বনা জানিয়েছেন, এবং বলেছেন পর্বতাম্মা প্রকাশম জেলার উন্নয়নের জন্য প্রচেষ্টা চালিয়েছিলেন।

## তথ্যসূত্র

বিষয়শ্রেণী:২০শ শতাব্দীর ভারতীয় নারী রাজনীতিবিদ
বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:অন্ধ্রপ্রদেশের ভারতীয় জাতীয় কংগ্রেসের রাজনীতিবিদ
বিষয়শ্রেণী:অন্ধ্রপ্রদেশ বিধানসভার সদস্য ২০০৪-২০০৯
বিষয়শ্রেণী:অন্ধ্রপ্রদেশ বিধানসভার নারী সদস্য
বিষয়শ্রেণী:লোকসভার নারী সদস্য
বিষয়শ্রেণী:অন্ধ্রপ্রদেশের লোকসভা সদস্য
বিষয়শ্রেণী:একাদশ লোকসভার সদস্য
বিষয়শ্রেণী:২০২৪-এ মৃত্যু
বিষয়শ্রেণী:১৯৪৭-এ জন্ম
ফজলুল বারী (রাজনীতিবিদ)

**ফজলুল বারী** (১৯২২–১৯৭১) একজন পাকিস্তানি সরকারি চাকুরীজীবি, সংবাদপত্র সম্পাদক ও রাজনীতিবিদ ছিলেন। তিনি ষাটের দশকে পূর্ব পাকিস্তানের প্রাদেশিক মন্ত্রী ছিলেন।

## প্রারম্ভিক জীবন
ফজলুল বারী ১ জানুয়ারি ১৯২২ সালে ব্রিটিশ ভারতের বেঙ্গল প্রেসিডেন্সির বগুড়া জেলার চাঁদনিয়া গ্রামে (বর্তমানে বাংলাদেশের বগুড়া জেলার শিবগঞ্জ উপজেলায় অবস্থিত) মৌলবী ময়েজ উদ্দিনের পরিবারে জন্মগ্রহণ করেন। ১৯৩৭ সালে তিনি ছাত্ররাজনীতি শুরু করেন এবং ১৯৩৯ সালে তিনি বগুড়া জিলা স্কুল থেকে মাধ্যমিক শিক্ষা অর্জন করেন। শিক্ষাজীবনে নিখিল ভারত মুসলিম ছাত্রলীগে যোগ দিয়েছিলেন এবং বঙ্গীয় প্রাদেশিক মুসলিম ছাত্রলীগের সহ-সম্পাদক নিযুক্ত হন। মাধ্যমিক শিক্ষার পর তিনি ১৯৪২ সালে বঙ্গীয় প্রাদেশিক মুসলিম লীগে যোগ দেন ও এর পরবর্তী বছর থেকে তিনি বঙ্গীয় প্রাদেশিক ও নিখিল ভারত মুসলিম লীগের কেন্দ্রীয় পরিষদের সদস্য হন। একই বছরে তিনি পাক্ষিক পাকিস্তান সংবাদপত্রের সম্পাদক হন। ১৯৪৫ সালে তিনি স্নাতক সম্মান অর্জন করেন। এরপরের বছর তিনি কেন্দ্রীয় পরিষদের সদস্যের পদ থেকে অবসর গ্রহণ করেন এবং দুই বছরের জন্য মুসলিম জাতীয় রক্ষীবাহিনীর সম্পাদক হিসেবে দায়িত্ব পালন করেন।

## পেশাজীবন
১৯৫৩ সালে তাকে পাঁচ বছরের জন্য বগুড়া জেলা বোর্ড এবং তারপর থেকে আরো পাঁচ বছরের জন্য বগুড়া জেলা পরিষদের ভাইস চেয়ারম্যান করা হয়। ১৯৬২ সালের প্রাদেশিক নির্বাচনে জিতে তিনি পূর্ব পাকিস্তান প্রাদেশিক পরিষদের সদস্য হন এবং প্রাদেশিক পরিষদের সচিব নিযুক্ত হন। ১৯৬৪ সালে পূর্ব পাকিস্তানের রাজস্ব, সাহায্য ও পুনর্বাসন মন্ত্রী হওয়ার পর তিনি ১৯৬৫ সালে প্রদেশটির স্বাস্থ্য, শ্রম ও সমাজকল্যাণ মন্ত্রী হন।

## পরবর্তী জীবন ও মৃত্যু
২৭ মার্চ ১৯৭১ সালে ফজলুল বারী অপারেশন সার্চলাইট চলাকালে পাকিস্তান সেনাবাহিনীর গুলিতে বগুড়ায় অবস্থিত বাসভবনে মৃত্যুবরণ করেন।

## তথ্যসূত্র

বিষয়শ্রেণী:১৯২২-এ জন্ম
বিষয়শ্রেণী:১৯৭১-এ মৃত্যু
বিষয়শ্রেণী:পূর্ব পাকিস্তানের মন্ত্রী
বিষয়শ্রেণী:পাকিস্তানি সরকারি চাকরিজীবী
বিষয়শ্রেণী:পাকিস্তানি সংবাদপত্র সম্পাদক
বিষয়শ্রেণী:বগুড়া জেলার রাজনীতিবিদ
বিষয়শ্রেণী:পূর্ব পাকিস্তান প্রাদেশিক পরিষদের সদস্য ১৯৬৫-১৯৬৯
বিষয়শ্রেণী:পূর্ব পাকিস্তান প্রাদেশিক পরিষদের সদস্য ১৯৬২-১৯৬৫
বিষয়শ্রেণী:পাকিস্তান মুসলিম লীগের রাজনীতিবিদ
বিষয়শ্রেণী:নিখিল ভারত মুসলিম লীগের রাজনীতিবিদ
বিষয়শ্রেণী:বগুড়া জিলা স্কুলের প্রাক্তন শিক্ষার্থী
বিষয়শ্রেণী:বাংলাদেশের স্বাধীনতা যুদ্ধে নিহত ব্যক্তি
জেনিন ব্রাউন

**জেনিন এল. ব্রাউন** (জন্ম ১৯৫৪) একজন বিজ্ঞানী যিনি বিপন্ন প্রজাতি-র প্রজনন জীববিজ্ঞান বিশেষজ্ঞ। তিনি স্মিথসোনিয়ান কনজারভেশন বায়োলজি ইনস্টিটিউট-এর ন্যাশনাল জুলজিক্যাল পার্কের এন্ডোক্রাইন রিসার্চ ল্যাবরেটরির প্রধান। ব্রাউন বন্য প্রাণীদের উর্বরতা শনাক্ত করার জন্য কিছু অ-আক্রমণাত্মক পদ্ধতি বিকাশে সহায়তা করেছেন। ব্রাউনকে "হাতির প্রজনন জীববিজ্ঞানের এক বিশ্বখ্যাত বিশেষজ্ঞ" বলা হয় এবং তিনি ন্যাশনাল জুলজিক্যাল পার্ক (মার্কিন যুক্তরাষ্ট্র)-এ হাতির প্রজনন কর্মসূচির দায়িত্বে রয়েছেন।

## জীবন
তিনি ১৯৭৬ সালে নর্থ ডাকোটা স্টেট ইউনিভার্সিটি থেকে অ্যানিম্যাল সায়েন্সে ব্যাচেলর অব আর্টস ডিগ্রি অর্জন করেন এবং ১৯৮০ সালে মাস্টার অব আর্টস এবং ১৯৮৪ সালে ওয়াশিংটন স্টেট ইউনিভার্সিটি থেকে অ্যানিম্যাল সায়েন্সে ডক্টর অব ফিলোসফি ডিগ্রি লাভ করেন।

## নির্বাচিত প্রকাশনা

* 
* 
* 
* 
* 

## তথ্যসূত্র

বিষয়শ্রেণী:মার্কিন নারী বিজ্ঞানী
বিষয়শ্রেণী:মার্কিন ভেটেরিনারি বিজ্ঞানী
বিষয়শ্রেণী:নারী ভেটেরিনারি বিজ্ঞানী
বিষয়শ্রেণী:২০শতকের মার্কিন বিজ্ঞানী
বিষয়শ্রেণী:২০শতকের মার্কিন নারী বিজ্ঞানী
বিষয়শ্রেণী:২১শতকের মার্কিন বিজ্ঞানী
বিষয়শ্রেণী:২১শতকের মার্কিন নারী বিজ্ঞানী
বিষয়শ্রেণী:স্মিথসোনিয়ান ইনস্টিটিউশনের ব্যক্তি
বিষয়শ্রেণী:মার্কিন শারীরতত্ত্ববিদ
বিষয়শ্রেণী:নারী শারীরতত্ত্ববিদ
বিষয়শ্রেণী:নর্থ ডাকোটা স্টেট ইউনিভার্সিটির প্রাক্তন শিক্ষার্থী
বিষয়শ্রেণী:ওয়াশিংটন স্টেট ইউনিভার্সিটির প্রাক্তন শিক্ষার্থী
বিষয়শ্রেণী:১৯৫৪-এ জন্ম
বিষয়শ্রেণী:জীবিত ব্যক্তি
জোঅ্যালিন আরশাম্বল্ট

**জোঅ্যালিন আরশাম্বল্ট** (জন্ম ১৯৪২) একজন সাংস্কৃতিক নৃবিজ্ঞানী যার আমেরিকার আদিবাসী জনগণের ওপর বিশেষ দক্ষতা রয়েছে। তিনি স্মিথসোনিয়ান ইনস্টিটিউশনের আমেরিকান ইন্ডিয়ান প্রোগ্রামের পরিচালক। একজন সিউক্স বাবা এবং ক্রিক মায়ের সন্তান আরশাম্বল্ট সিউক্স ঐতিহ্যে বেড়ে ওঠেন এবং তিনি উত্তর ও দক্ষিণ ডাকোটার স্ট্যান্ডিং রক সিউক্স উপজাতির একজন সদস্য। আরশাম্বল্ট আমেরিকার আদিবাসী জনগণের ওপর তার গবেষণায় একজন অভ্যন্তরীন ব্যক্তির দৃষ্টিভঙ্গি প্রদান করে নৃবিজ্ঞানে একটি বড় অবদান রেখেছেন।

## শিক্ষা ও শিক্ষকতা
তিনি তার পুরো শিক্ষার জন্য ক্যালিফোর্নিয়া বিশ্ববিদ্যালয়, বার্কলিতে পড়াশোনা করেছেন। তিনি ১৯৭০ সালে তার ব্যাচেলর অফ আর্টস, ১৯৭৪ সালে তার মাস্টার অফ আর্টস এবং ১৯৮৪ সালে নৃবিজ্ঞানে পিএইচডি অর্জন করেন। তার ডক্টরেটের গবেষণা ছিল গ্যালাপ সেরিমোনিয়াল-এর ওপর, যা নিউ মেক্সিকোর গ্যালাপে অনুষ্ঠিত একটি বার্ষিক পর্যটন অনুষ্ঠান যেখানে ওই অঞ্চলের আদিবাসী শিল্প প্রদর্শিত হয়।

## কর্মজীবন
আরশাম্বল্ট তার জীবন উত্তর আমেরিকান অধ্যয়ন সংক্রান্ত শিক্ষকতা, গবেষণা এবং প্রোগ্রাম পরিচালনার জন্য উৎসর্গ করেছেন। তিনি পাইন রিজ ট্রাইবাল কলেজ (পাইন রিজ রিজার্ভেশন, দক্ষিণ ডাকোটা); ক্যালিফোর্নিয়া বিশ্ববিদ্যালয়, বার্কলি; নিউ মেক্সিকো বিশ্ববিদ্যালয়; এবং জনস হপকিন্স বিশ্ববিদ্যালয়সহ অসংখ্য কলেজ ও বিশ্ববিদ্যালয়ে আদিবাসী আমেরিকান স্টাডিজের ওপর ক্লাস নিয়েছেন। তার গবেষণার বিষয়গুলোর মধ্যে রয়েছে বেশ কয়েকটি শহুরে এবং রিজার্ভেশন সম্প্রদায়ের জমির ব্যবহার, স্বাস্থ্য মূল্যায়ন, শিল্পকলা, বৈষয়িক সংস্কৃতি, সমসাময়িক আদিবাসী সংস্কৃতি এবং আটটি ভিন্ন প্লেইনস গ্রুপের 'সান ড্যান্স' অনুষ্ঠান।

আরশাম্বল্ট উইসকনসিন বিশ্ববিদ্যালয়ের নৃবিজ্ঞান বিভাগে অধ্যাপক হিসেবে কাজ করেছেন (১৯৮৩-৮৬)। তিনি ক্যালিফোর্নিয়ার ওকল্যান্ডে ক্যালিফোর্নিয়া কলেজ অফ আর্টস অ্যান্ড ক্রাফটস-এ এথনিক স্টাডিজ পরিচালক হিসেবেও দায়িত্ব পালন করেছেন (১৯৭৮-৮৩)।

বর্তমানে অবসরপ্রাপ্ত এই বিজ্ঞানী ওয়াশিংটন ডিসিতে ন্যাশনাল মিউজিয়াম অফ ন্যাচারাল হিস্ট্রির আমেরিকান ইন্ডিয়ান প্রোগ্রামের পরিচালক হিসেবে স্মিথসোনিয়ান ইনস্টিটিউশনে কাজ করেছেন। আরশাম্বল্ট ১৯৮৬ সালে সেখানে কাজ শুরু করেন। যাদুঘরে তার কিছু দায়িত্বের মধ্যে ছিল আদিবাসী আমেরিকান শিল্প, সংস্কৃতি এবং রাজনৈতিক নৃবিজ্ঞান সংরক্ষণ ও প্রচার করা। তিনি এথনিক লিয়াজোঁ হিসেবেও কাজ করেছেন এবং আদিবাসী আমেরিকান ফেলোশিপ ইন্টার্নদের তদারকি করেছেন।

## পেশাদার সদস্যপদ
* আমেরিকান এথনোলজিক্যাল সোসাইটি
* আমেরিকান নৃবিজ্ঞান সমিতির নেটিভ আমেরিকান রিবুরিয়াল কমিশন
* ক্যালিফোর্নিয়া বিশ্ববিদ্যালয়ের জয়েন্ট একাডেমিক সেনেট-অ্যাডমিনিস্ট্রেশন কমিটি অন হিউম্যান স্কেলিটাল রিমেইনস
* আমেরিকান অ্যাসোসিয়েশন অফ অ্যানথ্রোপলজি
* ন্যাশনাল অ্যানথ্রোপলজিস্টস অ্যাসোসিয়েশন

## প্রদর্শনী
আরশাম্বল্ট “চেইঞ্জিং কালচার ইন এ চেইঞ্জিং ওয়ার্ল্ড” প্রদর্শনীর জন্য উত্তর আমেরিকান ইন্ডিয়ান এথনোলজি হলের নকশা পরিবর্তনের দায়িত্বে ছিলেন। তিনি চারটি প্রধান প্রদর্শনীও পরিচালনা করেছেন: “প্লেইনস ইন্ডিয়ান আর্টস: চেইঞ্জ অ্যান্ড কন্টিনিউটি” (১৯৮৭), “১০০ ইয়ারস অফ প্লেইনস ইন্ডিয়ান পেইন্টিং” (১৯৮৯), “ইন্ডিয়ান বাস্কেট্রি অ্যান্ড দেয়ার মেকারস” (১৯৯০), এবং “সেমিনোল!” (১৯৯০)। তিনি ১৯৯২ সালে লস অ্যাঞ্জেলেস সাউথওয়েস্ট মিউজিয়ামের কুইনসেন্টেনিয়াল প্রদর্শনী “গ্র্যান্ড-ফাদার, হার্ট আওয়ার ভয়েসেস”-এও অবদান রেখেছেন।

## রচনাবলী
* *Traditional Arts* (১৯৮০)
* *Dur Samedi pour Lili* (২০০০)
* *Waiting for Winston Elkhart* (২০১৩)

## তথ্যসূত্র
টনি আন্তোনিওচি

**টনি ক্লডেট আন্তোনিওচি** (জন্ম ৯ সেপ্টেম্বর, ১৯৪৮) একজন মার্কিন মনোবিজ্ঞানী, যিনি বর্তমানে মিশিগান বিশ্ববিদ্যালয়ের এলিজাবেথ আর. ডুভান কলেজিয়েট প্রফেসর এবং পূর্বে জেরোন্টোলজিক্যাল সোসাইটি অফ আমেরিকা-এর সভাপতি ছিলেন। তার স্বামী ছিলেন মনোবিজ্ঞানী জেমস এস. জ্যাকসন।

আন্তোনিওচি জীবনের সকল স্তরের সামাজিক সম্পর্ক নিয়ে গবেষণা করেন। (যেমন: শৈশব, কৈশোর, প্রাপ্তবয়স্ক এবং বার্ধক্য), যার মধ্যে পরিবারের বহু-প্রজন্ম ভিত্তিক অধ্যয়ন এবং মার্কিন যুক্তরাষ্ট্র, ইউরোপ ও জাপানের জীবনকালব্যাপী সামাজিক সম্পর্কের তুলনামূলক অধ্যয়ন অন্তর্ভুক্ত। তিনি অনেক দেশে প্রচলিত বাধ্যতামূলক অবসর গ্রহণের প্রথার কড়া সমালোচনা করেন এবং একে বয়স ভিত্তিক বৈষম্য বা এজইজম হিসেবে গণ্য করেন।

## প্রারম্ভিক জীবন
টনি সি. আন্তোনিওচি ব্রুকলিনের একটি ইতালীয়-মার্কিন পরিবারে জন্মগ্রহণ করেন এবং বেড়ে ওঠেন। তার বাবা-মা শিক্ষার কদর করতেন এবং তাকে শিক্ষা লাভে উৎসাহিত করেছিলেন। তিনি দুই বছর একটি ক্যাথলিক মেয়েদের উচ্চ বিদ্যালয়ে পড়াশোনা করেন এবং পরে লাফায়েট হাই স্কুলে স্থানান্তরিত হন।

## শিক্ষা
তিনি ১৯৬৯ সালে হান্টার কলেজ থেকে বি.এ. ডিগ্রি লাভ করেন। এরপর তিনি ওয়েন স্টেট ইউনিভার্সিটির মনোবিজ্ঞান বিভাগে আবেদন করেন এবং ১৯৭২ সালে এম.এ. ও ১৯৭৩ সালে পিএইচডি ডিগ্রি অর্জন করেন।

তিনি আমেরিকান সাইকোলজিক্যাল অ্যাসোসিয়েশনের (এপিএ) অ্যাডাল্ট ডেভেলপমেন্ট অ্যান্ড এজিং (ডিভিশন ২০) এবং জেরোন্টোলজিক্যাল সোসাইটি অফ আমেরিকার সাবেক সভাপতি।

## কর্মজীবন
টনি সি. আন্তোনিওচি এলিজাবেথ এম. ডুভান কলেজিয়েট প্রফেসর অফ সাইকোলজি এবং মিশিগান বিশ্ববিদ্যালয়ের ইনস্টিটিউট ফর সোশ্যাল রিসার্চ-এর লাইফ কোর্স ডেভেলপমেন্ট প্রোগ্রামের প্রোগ্রাম পরিচালক ও গবেষণা অধ্যাপক।

## অর্জন ও পুরস্কার

* ২০০১ সালে এপিএ ডিভিশন ২০ থেকে মাস্টার মেন্টর অ্যাওয়ার্ড।
* তার অসংখ্য বৈজ্ঞানিক প্রকাশনা রয়েছে; ২০১০ সালে তিনি (জেমস এস. জ্যাকসনের সাথে) *লাইফ কোর্স পারসপেকটিভস অন লেট লাইফ হেলথ ইনইকুয়ালিটিস* সম্পাদনা করেন এবং ২০১১ সালে (ক্যারেন ফিঙ্গারম্যান, সিনথিয়া বার্গ এবং জ্যাকি স্মিথের সাথে) *হ্যান্ডবুক অফ লাইফ স্প্যান ডেভেলপমেন্ট* সম্পাদনা করেন।
* তিনি ইন্টারন্যাশনাল সোসাইটি ফর দ্য স্টাডি অফ বিহেভিয়ারেল ডেভেলপমেন্ট-এর নির্বাহী বোর্ডের সদস্য এবং ইন্টারন্যাশনাল অ্যাসোসিয়েশন অফ জেরোন্টোলজি অ্যান্ড জেরিয়াট্রিক্স-এর সাবেক মহাসচিব। তিনি জেরোন্টোলজিক্যাল সোসাইটি অফ আমেরিকার ২০১১ সালের ডিস্টিনগুইশড ক্যারিয়ার কন্ট্রিবিউশন টু জেরোন্টোলজি অ্যাওয়ার্ড লাভ করেন।
* তিনি রিসার্চ ক্যারিয়ার ডেভেলপমেন্ট অ্যাওয়ার্ড পেয়েছেন এবং বর্তমানে ন্যাশনাল ইনস্টিটিউট অফ মেন্টাল হেলথ, ন্যাশনাল ইনস্টিটিউট অন এজিং এবং বেশ কয়েকটি বেসরকারি ফাউন্ডেশন যেমন ফেটজার ইনস্টিটিউট এবং ম্যাকআর্থার ফাউন্ডেশন দ্বারা অর্থায়ন পাচ্ছেন।

## ব্যক্তিগত জীবন
আন্তোনিওচি ৪০ বছরেরও বেশি সময় ধরে জেমস জ্যাকসনের সাথে বিবাহবন্ধনে আবদ্ধ ছিলেন। তার আরিয়ানা ও কেন্দ্রা নামে দুই কন্যা এবং তিনটি নাতি-নাতনি রয়েছে। 

## তথ্যসূত্র

বিষয়শ্রেণী:১৯৪৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মিশিগান বিশ্ববিদ্যালয়ের মনোবিজ্ঞান বিভাগের শিক্ষক
বিষয়শ্রেণী:মার্কিন নারী মনোবিজ্ঞানী
বিষয়শ্রেণী:২১-শতকের মার্কিন মনোবিজ্ঞানী
বিষয়শ্রেণী:ওয়েন স্টেট বিশ্ববিদ্যালয়ের প্রাক্তন শিক্ষার্থী
বিষয়শ্রেণী:মার্কিন নারী শিক্ষাবিদ
বিষয়শ্রেণী:২১-শতকের মার্কিন নারী বিজ্ঞানী
বিষয়শ্রেণী:২০-শতকের মার্কিন মনোবিজ্ঞানী
টিনা আলস্টার

**টিনা এস. আলস্টার** একজন আমেরিকান চর্মরোগ বিশেষজ্ঞ, শিক্ষাবিদ, গবেষক এবং লেখক। আলস্টার ডার্মাটোলজিক লেজার সার্জারি এবং কসমেটিক ডার্মাটোলজিতে বিশেষজ্ঞ। তিনি তার নিজস্ব স্কিন কেয়ার ক্লিনিক 'ওয়াশিংটন ইনস্টিটিউট অফ ডার্মাটোলজিক লেজার সার্জারি'-র প্রতিষ্ঠাতা পরিচালক এবং ওয়াশিংটন ডি.সি.-র জর্জটাউন ইউনিভার্সিটি মেডিকেল সেন্টার-এ চর্মরোগবিদ্যার ক্লিনিক্যাল অধ্যাপক।

## শিক্ষা
আলস্টার মেরিল্যান্ডের সিলভার স্প্রিং-এর মন্টগোমারি ব্লেয়ার হাই স্কুলে পড়াশোনা করেন। তিনি ডিউক ইউনিভার্সিটি থেকে নার্সিংয়ে বি.এস. ডিগ্রি লাভ করেন এবং সিগমা থিটা টাউ নার্সিং অনার সোসাইটিতে অন্তর্ভুক্ত হন। এরপর তিনি ডিউক ইউনিভার্সিটি স্কুল অফ মেডিসিন থেকে এমডি ডিগ্রি অর্জন করেন। তিনি ইয়েল বিশ্ববিদ্যালয়ের ইয়েল নিউ হ্যাভেন হাসপাতালে ডার্মাটোলজি রেসিডেন্সি সম্পন্ন করেন এবং বস্টন ইউনিভার্সিটি হাসপাতালে ডার্মাটোলজিক লেজার সার্জারি ফেলোশিপ করেন, যেখানে তিনি দাগ (scar) নিয়ে তার গবেষণা শুরু করেন।

## কর্মজীবন
ইয়েল বিশ্ববিদ্যালয়ে পোস্ট-ডক্টরাল প্রশিক্ষণের সময় আলস্টার লক্ষ্য করেন যে লেজার ব্যবহারের মাধ্যমে জন্মদাগ ও ত্বকের অন্যান্য সমস্যার সফল চিকিৎসা সম্ভব। তিনি লেজার স্কার রিভিশন বা লেজারের মাধ্যমে ত্বকের দাগ দূর করার ক্ষেত্রে যুগান্তকারী কাজ করেন, যা তাকে "লেজার কুইন" হিসেবে পরিচিতি এনে দেয়।

আলস্টার অনেক ট্যাটু অপসারণের কাজও করেছেন। তিনি ১৯৯৬ সালে একটি গবেষণায় দেখান যে আধুনিক সিও২ লেজার ব্যবহার করলে ত্বকের দাগ হওয়ার ঝুঁকি প্রায় থাকে না। ১৯৯৭ সালে তিনি 'দ্য এসেনশিয়াল গাইড টু কসমেটিক লেজার সার্জারি' নামক একটি বই প্রকাশ করেন।

তিনি ১৯৯০ সালে ওয়াশিংটন ইনস্টিটিউট অফ ডার্মাটোলজিক লেজার সার্জারি (WIDLS) প্রতিষ্ঠা করেন। তিনি লেজার স্কার রিভিশন, জন্মদাগের চিকিৎসা, লেজারের মাধ্যমে লোম অপসারণ, ডার্মাল ফিলার ইনজেকশন এবং মাইক্রোনিডলিং সহ বিভিন্ন ধরনের কসমেটিক ডার্মাটোলজিক পদ্ধতিতে বিশেষজ্ঞ।

আলস্টার এমন অনেক ক্লিনিক্যাল ট্রায়াল পরিচালনা করেছেন যা বর্তমানে বহুল ব্যবহৃত বোটক্স, ফ্র্যাক্সেল এবং উলথেরার মতো প্রযুক্তির এফডিএ অনুমোদনে সহায়তা করেছে। ২০১৮ সালে তিনি তার নিজস্ব স্কিন কেয়ার লাইন 'দ্য এ মেথড' (The A Method) চালু করেন।

সারা বিশ্ব থেকে জটিল দাগের রোগীরা তার কাছে চিকিৎসার জন্য আসেন। ২০০৫ সালে তিনি ইরাকের এক কিশোরের মুখ থেকে ল্যান্ডমাইন বিস্ফোরণের স্প্লিন্টার সরিয়ে তার ত্বকের দাগের চিকিৎসা বিনামূল্যে করেছিলেন। তিনি অ্যাসিড আক্রান্ত ও দগ্ধ রোগীদের চিকিৎসায় বিশেষ অবদান রেখেছেন।

১৯৯১ সাল থেকে আলস্টার জর্জটাউন ইউনিভার্সিটি স্কুল অফ মেডিসিনে ক্লিনিক্যাল অধ্যাপক হিসেবে কর্মরত আছেন। তিনি ডিউক ইউনিভার্সিটি স্কুল অফ মেডিসিনের একজন সহযোগী চিকিৎসক হিসেবেও কাজ করেন এবং শত শত শিক্ষার্থীকে প্রশিক্ষণ দিয়েছেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:ডিউক বিশ্ববিদ্যালয়ের প্রাক্তন শিক্ষার্থী
বিষয়শ্রেণী:আমেরিকান চর্মরোগ বিশেষজ্ঞ
বিষয়শ্রেণী:জর্জটাউন ইউনিভার্সিটি মেডিকেল সেন্টারের অনুষদ
ডরিস অ্যাবেলে

**ডরিস অ্যাবেলে** (২২ জুন, ১৯৫৭ - ২০২১) একজন অ্যান্টার্কটিক সামুদ্রিক জীববিজ্ঞানী ছিলেন যিনি জার্মানির আলফ্রেড ওয়েগেনার ইনস্টিটিউট-এ (AWI) কর্মরত ছিলেন। তিনি সামুদ্রিক অমেরুদণ্ডী প্রাণীদের পীড়ন শারীরতত্ত্ব (stress physiology) এবং বার্ধক্য নিয়ে কাজ করা গবেষণা দলের নেতৃত্ব দিয়েছিলেন। এছাড়াও তিনি ইকোলজি পোলার রিজিয়নস অ্যান্ড কোস্টস ইন দ্য চেঞ্জিং আর্থ সিস্টেম (PACES) প্রোগ্রামের নেতৃত্ব দেন।

## প্রাথমিক জীবন ও শিক্ষা
অ্যাবেলে ১৯৮৪ সালে ডুসেলডর্ফ বিশ্ববিদ্যালয় থেকে জীববিজ্ঞানে ডিপ্লোমা অর্জন করেন এবং ১৯৮৮ সালে সামুদ্রিক জীববিজ্ঞান ও প্রাণরসায়ন-এ পিএইচডি লাভ করেন। তিনি ১৯৮৯ সালে ব্রেমেন বিশ্ববিদ্যালয়-এ পোস্টডক্টরাল গবেষক হিসেবে কাজ করেন যেখানে তিনি অক্সিজেন রেডিক্যাল গবেষণায় বিশেষত্ব অর্জন করেন।

## কর্মজীবন ও প্রভাব
অ্যাবেলের গবেষণার বিষয়বস্তু ছিল এক্টোথার্মের (শীতলরক্তের প্রাণী) শারীরবৃত্তীয় বার্ধক্য, জিন ও জিনোমের বিবর্তন, অ্যান্টার্কটিক উপকূলীয় বেন্থোসের ওপর জলবায়ু পরিবর্তনের প্রভাব এবং সামুদ্রিক জীবের হাইপোক্সিয়া ইনডুসিবল ফ্যাক্টর-১ (HIF-1)। তার বৈজ্ঞানিক গবেষণাপত্র ছাড়াও তিনি বিশ্ববিদ্যালয়ের পাঠ্য উপকরণ এবং বই প্রকাশ করেছেন।

২০০৭ থেকে ২০০৯ সাল পর্যন্ত তিনি অ্যান্টার্কটিক উপদ্বীপে উপকূলীয় বাস্তুসংস্থানের ওপর জলবায়ু পরিবর্তনের প্রভাব সম্পর্কিত IPY_ClicOPEN প্রকল্পের সমন্বয় করেন। ২০১১ থেকে ২০১৩ সাল পর্যন্ত তিনি অ্যান্টার্কটিক উপকূলীয় বাস্তুসংস্থানের ওপর জলবায়ু পরিবর্তনের প্রভাব সংক্রান্ত IMCOAST প্রকল্পের সমন্বয় করেন। ২০১৩ থেকে ২০১৬ সাল পর্যন্ত তিনি পশ্চিম অ্যান্টার্কটিক উপকূলীয় অঞ্চলে জলবায়ু পরিবর্তনের আন্তঃবিভাগীয় মডেলিংয়ের নেটওয়ার্ক ফর স্টাফ এক্সচেঞ্জ অ্যান্ড ট্রেনিং-এ (IMCONet) সমন্বয়কারীর ভূমিকা পালন করেন।

অ্যাবেলে অ্যান্টার্কটিকার কিং জর্জ আইল্যান্ডের কার্লিনি স্টেশনে ৯টি অভিযানের নেতৃত্ব দিয়েছেন (ডালম্যান ল্যাবরেটরিতে কাজ করার জন্য)। তিনি আন্তর্জাতিক ইএসএফ (ইউরোপীয় সোশ্যাল ফান্ড) প্রোগ্রাম IMCOAST-এর (Impact of Climate Change on Antarctic Coastal Systems: 2010–2016) নেতৃত্ব দেন। এডাব্লিউআই-তে থাকাকালীন অ্যাবেলে ব্রিটিশ অ্যান্টার্কটিক সার্ভের সাথে ব্যাপকভাবে সহযোগিতা করেছেন। তিনি IMCONet - Interdisciplinary Modelling of Climate Change in Coastal Western Antarctica – Network for Staff Exchange and Training-এর সমন্বয়কারী। গবেষণার পাশাপাশি তিনি ব্রেমেন বিশ্ববিদ্যালয়ে বক্তৃতাও দেন।

## নির্বাচিত কাজ
* 
* 
* 
* 

## পুরস্কার ও সম্মাননা
অ্যাবেলে ২০১৩ সালে ব্রেমেন রাজ্যের বায়োমারিস (ব্রেমেন ফেডারেল স্টেটে সামুদ্রিক বিজ্ঞানের প্রসারের জন্য বায়োমারিস গবেষণা পুরস্কার) পুরস্কার লাভ করেন।

## তথ্যসূত্র

## বহিঃসংযোগ
* 

বিষয়শ্রেণী:জার্মান নারী বিজ্ঞানী
বিষয়শ্রেণী:জার্মান সামুদ্রিক জীববিজ্ঞানী
বিষয়শ্রেণী:হাইনিখ হাইনে ইউনিভার্সিটি ডুসেলডর্ফের প্রাক্তন শিক্ষার্থী
বিষয়শ্রেণী:১৯৫৭-এ জন্ম
বিষয়শ্রেণী:২০২১-এ মৃত্যু
বিষয়শ্রেণী:জার্মান অ্যান্টার্কটিক বিজ্ঞানী
বিষয়শ্রেণী:নারী পৃথিবী বিজ্ঞানী
বিষয়শ্রেণী:নারী অ্যান্টার্কটিক বিজ্ঞানী
ডায়মন্ড আশিয়াগবর

**ডায়মন্ড আশিয়াগবর** একজন ব্রিটিশ আইন বিশেষজ্ঞ এবং সলিসিটর। ২০২৫ সাল থেকে তিনি বার্মিংহাম বিশ্ববিদ্যালয়-এর আইনের অধ্যাপক হিসেবে দায়িত্ব পালন করছেন। এর আগে তিনি কেন্ট বিশ্ববিদ্যালয়-এর কেন্ট ল স্কুলে শিক্ষকতা করেছেন এবং বেশ কিছু বইয়ের রচয়িতা।

## প্রারম্ভিক জীবন এবং শিক্ষা
আশিয়াগবর অক্সফোর্ড বিশ্ববিদ্যালয় থেকে তার বিএ এবং এমএ ডিগ্রি অর্জন করেন এবং ইতালির ফ্লোরেন্সে অবস্থিত ইউরোপীয় বিশ্ববিদ্যালয় ইনস্টিটিউট থেকে পিএইচডি অর্জন করেন। এরপর তিনি অক্সফোর্ড থেকে উচ্চশিক্ষায় শিখন ও পাঠদানের ওপর একটি স্নাতকোত্তর ডিপ্লোমা সম্পন্ন করেন।

## কর্মজীবন
তিনি লন্ডন বিশ্ববিদ্যালয়-এর ইনস্টিটিউট অফ অ্যাডভান্সড লিগ্যাল স্টাডিজ-এ আইনের অধ্যাপক এবং গবেষণা পরিচালক হিসেবে কাজ করেছেন এবং সোয়াস লন্ডন বিশ্ববিদ্যালয়-এ শ্রম আইনের অধ্যাপক হিসেবে দায়িত্ব পালন করেছেন। তিনি কলাম্বিয়া ল স্কুল, মেলবোর্ন ল স্কুল, এবং অসগুড হল ল স্কুল-এ বিভিন্ন অতিথি পদে অধিষ্ঠিত ছিলেন। 

২০২৪ সালের নভেম্বরে, তাকে যুক্তরাজ্যের বার্মিংহাম ল স্কুল, বার্মিংহাম বিশ্ববিদ্যালয়-এর ১২৫তম বার্ষিকী চেয়ার এবং আইনের অধ্যাপক হিসেবে মনোনীত করা হয়। তিনি ২০২৫ সালের মে মাসে এই পদে যোগদান করেন।

## সম্মাননা
২০২০ সালের অক্টোবরে, তিনি একাডেমি অফ সোশ্যাল সায়েন্সেস-এর একজন ফেলো (FAcSS) হিসেবে নির্বাচিত হন।

## নির্বাচিত কাজসমূহ
* Ashiagbor, Diamond (2019-07-25). *Re-Imagining Labour Law for Development,* 
*Theorizing the Relationship Between Social Law and Markets in Regional Integration Projects 
*The European Employment Strategy: Labour Market Regulation and New Governance
*(2019) “Introduction: Narratives of informality and development”, in Ashiagbor, D. (ed.) *Re-Imagining Labour Law for Development: Informal Work in the Global North and South*. Oxford, UK: Hart Publishing, pp.&nbsp;1–18 
*(2016) “Religion and equality in multicultural workplaces: human rights and anti-discrimination discourses in EU law”, in Bogg, A., Costello, C., and Davies, A. (eds.) *Research Handbook on EU Labour Law*. Edward Elgar, pp.&nbsp;422–444 
*(2015) “Evaluating the Reflexive Turn in Labour Law”, in Bogg, A., Costello, C., Davies, A., and Adams-Prassl, J. (eds.) *The Autonomy of Labour Law*. Oxford: Hart Publishing, pp.&nbsp;123–148 
*(2014) “Article 15: Freedom to choose an occupation and right to engage in work, and Article 29: Right of access to placement services”, in Peers, S., Hervey, T., Kenner, J., and Ward, A. (eds.) *The EU Charter of Fundamental Rights: A Commentary*. Hart Publishing
*(2013) “The Global Financial Crisis: Impact on Labour and Employment Law”, in D Maynard, P. and Gold, N. (eds.) *Poverty, Justice and the Rule of Law: Report of the Second Phase of the IBA (International Bar Association) Presidential Task Force on the Financial Crisis*. International Bar Association 2013
*(2006) “L’armonizzazione soft: il ‘Metodo aperto di coordinamento’ nella Strategia europea per occupazione”, in Barbera, M. (ed.) *Nuove forme di regolazione: Il metodo aperto di coordinamento delle politiche sociali*. Giuffrè Editore, pp.&nbsp;99–138

## তথ্যসূত্র
ডোনা অগাস্ট

**ডোনা অগাস্ট** (জন্ম ১৯৫৮) একজন আফ্রিকান-আমেরিকান নারী ব্যবসায়ী, উদ্যোক্তা এবং সমাজসেবী। তিনি ১৯৯৬ থেকে ২০০০ সাল পর্যন্ত ফ্রেশওয়াটার সফটওয়্যারের সহ-প্রতিষ্ঠাতা এবং প্রধান নির্বাহী কর্মকর্তা (সিইও) ছিলেন। ফ্রেশওয়াটার সফটওয়্যার প্রতিষ্ঠার আগে, অগাস্ট অ্যাপল কম্পিউটারের একজন সিনিয়র ইঞ্জিনিয়ারিং ম্যানেজার ছিলেন, যেখানে তিনি নিউটন পিডিএ (PDA) তৈরিতে গুরুত্বপূর্ণ ভূমিকা পালন করেন।

২০০০ সালে তিনি ফ্রেশওয়াটার সফটওয়্যারকে ১৪৭ মিলিয়ন ডলারে বিক্রি করে দেন। একই বছর ফরচুন ম্যাগাজিন তাকে ক্ষুদ্র ব্যবসার ২৫ জন প্রভাবশালী নারীর একজন হিসেবে স্বীকৃতি দেয়। তিনি ২০০১ সালে 'গোল্ডেন টর্চ' অ্যাওয়ার্ড লাভ করেন। ইউনিভার্সিটি অফ কলোরাডো বোল্ডার থেকে পিএইচডি করার পর, অগাস্টকে মর্যাদাপূর্ণ ইঞ্জিনিয়ারিং সোসাইটি 'টাউ বিটা পাই' থেকে "বিশিষ্ট প্রকৌশলী" উপাধিতে ভূষিত করা হয়।

## প্রাথমিক জীবন এবং শিক্ষা
ডোনা অগাস্ট টেক্সাসে জন্মগ্রহণ করেন, তবে তার শৈশব কাটে লুইসিয়ানা এবং ক্যালিফোর্নিয়ায়। তিনি এবং তার চার বোন তাদের মায়ের কাছে বড় হয়েছেন। ছোটবেলা থেকেই অগাস্টের বৈদ্যুতিক যন্ত্রপাতি নিয়ে কাজ করার শখ ছিল। তিনি প্রায়ই কলিংবেল এবং অন্যান্য যন্ত্রপাতি খুলে সেগুলোর কার্যপদ্ধতি বোঝার চেষ্টা করতেন। হাই স্কুল শেষ করার পর, তিনি ক্যালিফোর্নিয়া বিশ্ববিদ্যালয়, বার্কলেতে ইলেকট্রিক্যাল ইঞ্জিনিয়ারিং এবং কম্পিউটার সায়েন্স (EECS) বিভাগে ভর্তি হন এবং স্নাতক ডিগ্রি অর্জন করেন। সেখানে তিনি অনেক প্রতিকূলতার মোকাবিলা করেন, কারণ সেই সময়ে প্রকৌশলবিদ্যায় নারীদের উপস্থিতি ছিল খুবই কম।

পরবর্তীতে তিনি কার্নেগি-মেলন বিশ্ববিদ্যালয়ে ডক্টরাল প্রোগ্রামে ভর্তি হওয়া প্রথম আফ্রিকান-আমেরিকান নারী হওয়ার গৌরব অর্জন করেন।

## কর্মজীবন
কার্নেগি-মেলন বিশ্ববিদ্যালয়ে কৃত্রিম বুদ্ধিমত্তা নিয়ে গবেষণা করার সময় অগাস্ট জেরক্স ল্যাবে ইন্টার্নশিপ করেন। ১৯৮৬ সালে তিনি ইন্টেলিকর্প-এ সফটওয়্যার প্রকৌশলী হিসেবে যোগ দেন। ১৯৯০ সালে তিনি অ্যাপল কম্পিউটারে যোগ দেন এবং নিউটন পিডিএ প্রকল্পের প্রধান সফটওয়্যার ইঞ্জিনিয়ারিং ম্যানেজার হিসেবে কাজ করেন। তার ব্যবস্থাপকীয় দক্ষতা এবং প্রযুক্তিগত অবদানের জন্য তিনি অ্যাপলে প্রশংসিত হন এবং বেশ কয়েকটি প্যাটেন্ট অর্জন করেন।

১৯৯৬ সালে তিনি কলোরাডোর বোল্ডারে চলে যান এবং পরে নিজের কোম্পানি 'ফ্রেশওয়াটার সফটওয়্যার ইনকর্পোরেটেড' প্রতিষ্ঠা করেন। এটি মূলত ব্যবসায়িক ওয়েবসাইটগুলোর কার্যকারিতা পর্যবেক্ষণের সফটওয়্যার তৈরি করত। খুব দ্রুত তার কোম্পানিটি একটি মাল্টি-মিলিয়ন ডলারের প্রতিষ্ঠানে পরিণত হয় এবং আইবিএম ও মাইক্রোসফটের মতো বড় গ্রাহকদের সেবা প্রদান শুরু করে। ২০০১ সালে মার্কারি ইন্টারঅ্যাকটিভ কর্পোরেশন কোম্পানিটি কিনে নেয়।

## ব্যক্তিগত জীবন
ব্যবসা থেকে অবসর নেওয়ার পর অগাস্ট 'লিভ অ্যা লিটল রুম ফাউন্ডেশন' (Leave a Little Room Foundation) প্রতিষ্ঠা করেন। এই সংস্থাটি বিশ্বের দরিদ্র দেশগুলোতে আবাসন, বিদ্যুৎ এবং টিকাদানের কাজে সহায়তা করে। তিনি একজন ধর্মপ্রাণ ক্যাথলিক এবং ডেনভারের কিউর ডি'আর্স চার্চের সদস্য।

## তথ্যসূত্র


বিষয়শ্রেণী:১৯৫৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর আফ্রিকান-আমেরিকান ব্যবসায়ী
বিষয়শ্রেণী:২১শ শতাব্দীর আফ্রিকান-আমেরিকান ব্যবসায়ী
বিষয়শ্রেণী:২১শ শতাব্দীর আমেরিকান নারী প্রকৌশলী
বিষয়শ্রেণী:আফ্রিকান-আমেরিকান কম্পিউটার বিজ্ঞানী
বিষয়শ্রেণী:আমেরিকান সফটওয়্যার প্রকৌশলী
বিষয়শ্রেণী:আফ্রিকান-আমেরিকান নারী প্রকৌশলী
বিষয়শ্রেণী:আমেরিকান নারী কম্পিউটার বিজ্ঞানী
বিষয়শ্রেণী:ক্যালিফোর্নিয়ার ক্যাথলিক ব্যক্তি
নরমা কক্স অ্যাস্টউড

**নরমা অ্যালিস কক্স**, যিনি **নরমা কক্স অ্যাস্টউড** বা **লেডি ব্ল্যাকম্যান**, ওবিই নামে পরিচিত, একজন বারমুডীয় ক্লিনিক্যাল মনোবিজ্ঞানী। তিনি বারমুডার সিনেটের সহ-সভাপতি হিসেবে দায়িত্ব পালনকারী প্রথম নারী ছিলেন। ১৯৮৭ থেকে ১৯৯৬ সালের মধ্যে তিনি বারমুডায় একজন স্বতন্ত্র সিনেটর হিসেবে দায়িত্ব পালন করেন এবং ১৯৮৯ সালে কমনওয়েলথ উইমেন পার্লামেন্টারিয়ানস গ্রুপের প্রতিষ্ঠাতা ছিলেন।

## জীবনী
নরমা অ্যালিস কক্স বারমুডায় গিলবার্ট এবং কনস্ট্যান্স কক্সের ঘরে জন্মগ্রহণ করেন এবং সেখানেই বেড়ে ওঠেন। কক্স দ্য বার্কলে ইনস্টিটিউটের ছাত্রী ছিলেন এবং স্নাতক হওয়ার পর তিনি সেন্ট্রাল স্কুলে শিক্ষকতা করেন। ১৯৫১ সালে তিনি ওন্টারিওর হ্যামিল্টনে অবস্থিত শিক্ষকদের একটি প্রশিক্ষণ মহাবিদ্যালয় হ্যামিল্টন নরমাল স্কুলে ভর্তি হন। ডিগ্রি সম্পন্ন করার পর তিনি সেন্ট্রাল স্কুলে শিক্ষকতায় ফিরে আসেন এবং কুইন্স ইউনিভার্সিটির দেওয়া গ্রীষ্মকালীন কোর্সের মাধ্যমে তার শিক্ষা সম্পন্ন করেন। ১৯৫৫ সালের ১১ এপ্রিল বারমুডার হ্যামিল্টনে কক্স লেনার্ড লেরয় অ্যাস্টউডকে বিয়ে করেন। অ্যাস্টউড কুইন্স ইউনিভার্সিটি থেকে মনোবিজ্ঞান ও সাহিত্যে বিএ অর্জন করেন এবং স্নাতক হওয়ার পর বার্মিংহাম বিশ্ববিদ্যালয়ে ভর্তি হন, সেখান থেকে তিনি শিশু মনোবিজ্ঞানে ডিপ্লোমা অর্জন করেন।

## কর্মজীবন
প্রাথমিক উচ্চশিক্ষা শেষ করার পর অ্যাস্টউড রবার্ট ক্রফোর্ড স্কুল এবং প্রসপেক্ট গার্লস স্কুলে ইংরেজি সাহিত্য ও গণিত পড়াতেন। ১৯৭০ সালে তিনি নিউ ইয়র্কের গার্ডেন সিটির অ্যাডেলফি ইউনিভার্সিটিতে ক্লিনিক্যাল মনোবিজ্ঞানে ডক্টরাল ডিগ্রির জন্য স্নাতকোত্তর পড়াশোনা শুরু করেন এবং পরবর্তীতে ১৯৭৩ ও ১৯৭৪ সালে হার্ভার্ড ইউনিভার্সিটি মেডিকেল স্কুলে ক্লিনিক্যাল ফেলো হিসেবে ইন্টার্নশিপ সম্পন্ন করেন। ১৯৭৪ থেকে ১৯৮২ সালের মধ্যে অ্যাস্টউড বারমুডা শিক্ষা বিভাগে স্কুল মনোবিজ্ঞানী হিসেবে কাজ করেন। এরপর তিনি স্বাস্থ্য ও সমাজসেবা মন্ত্রণালয়ের সামাজিক পরিষেবা পরিচালক হন।

১৯৮৭ সালে অ্যাস্টউড একজন স্বতন্ত্র সিনেটর হিসেবে নিযুক্ত হন এবং পরের বছর বারমুডীয় সিনেটের প্রথম নারী সহ-সভাপতি হন। ১৯৮৯ সালে বার্বাডোসে অনুষ্ঠিত ৩৫তম কমনওয়েলথ পার্লামেন্টারি কনফারেন্সে যোগদানের সময় অ্যাস্টউড একটি নারী ককাস বা দলের সমন্বয় করেন, যা পরবর্তীতে কমনওয়েলথ উইমেন পার্লামেন্টারিয়ানস (CWP) এ পরিণত হয়। এই সংগঠনের প্রথম দুই বছর অ্যাস্টউড সমন্বয়কারী হিসেবে কাজ করেন এবং ১৯৯২ সালে এটি আনুষ্ঠানিকভাবে সংগঠিত হওয়া পর্যন্ত গতি বজায় রাখেন। এর লক্ষ্য ছিল কমনওয়েলথভুক্ত দেশগুলোর রাজনীতিতে নারীদের অংশগ্রহণ বৃদ্ধি করা। ১৯৯৫ সালের ১৯ আগস্ট অ্যাস্টউড স্যার ফ্র্যাঙ্ক ব্ল্যাকম্যানকে বিয়ে করেন, যিনি ছিলেন বার্বাডোসের একজন মন্ত্রিপরিষদ সচিব এবং দ্বীপটির প্রথম ওম্বুডসম্যান। বিয়ের প্রায় এক বছর পর তিনি সিনেটের সহ-সভাপতির পদ থেকে পদত্যাগ করেন।

তাকে ১৯৯৬ সালে অর্ডার অব দ্য ব্রিটিশ এম্পায়ার উপাধিতে ভূষিত করা হয় এবং ২০১৫ সালে বারমুডায় "কমিউনিটি হিরো" হিসেবে সম্মানিত করা হয়। তিনি বর্তমানে বার্বাডোসে বসবাস করেন এবং ক্যারিবিয়ান ডায়ালেক্সিয়া সেন্টারের সাথে পরামর্শক হিসেবে কাজ করেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:বারমুডার হ্যামিল্টনের ব্যক্তি
বিষয়শ্রেণী:নারী মনোবিজ্ঞানী
বিষয়শ্রেণী:ক্লিনিক্যাল মনোবিজ্ঞানী
বিষয়শ্রেণী:বারমুডা সিনেটের সদস্য
প্রিয়াঙ্কা বকায়া

**প্রিয়াঙ্কা বকায়া** একজন অস্ট্রেলীয়-মার্কিন উদ্যোক্তা। তিনি 'পিকে ক্লিন' (PK Clean) নামে একটি পরিচ্ছন্ন শক্তি উৎপাদনকারী প্রতিষ্ঠান প্রতিষ্ঠা করেছেন যা প্লাস্টিক বর্জ্যকে নতুন পণ্যে রূপান্তরিত করে। তিনি এই প্রতিষ্ঠানের প্রধান নির্বাহী কর্মকর্তা হিসেবে দায়িত্ব পালন করেছেন।

## প্রাথমিক জীবন
বকায়া অস্ট্রেলিয়ায় বেড়ে ওঠেন, সেখানে তিনি লরিস্টন গার্লস স্কুলে পড়াশোনা করেন। তার মা একজন সিপিএ হিসেবে কাজ করতেন এবং তার বাবা ছিলেন একজন আর্থিক পরিষেবা উদ্যোক্তা। বকায়া কাশ্মীরি বংশোদ্ভূত। শৈশবে তিনি পার্সি কিনের সংস্পর্শে এসে বিজ্ঞানের প্রতি আগ্রহী হয়ে ওঠেন, যিনি ছিলেন একজন উদ্ভাবক এবং পরিচ্ছন্ন শক্তির সমাধান তৈরি করতেন এবং তাদের পরিবারের ঘনিষ্ঠ ছিলেন।

বকায়া স্ট্যানফোর্ড বিশ্ববিদ্যালয়ে অর্থনীতি এবং প্রযুক্তি বিষয়ে স্নাতক পড়াশোনা করেন এবং ম্যাসাচুসেট্‌স ইনস্টিটিউট অফ টেকনোলজি (এমআইটি) থেকে এমবিএ ডিগ্রি অর্জন করেন।

## কর্মজীবন
স্ট্যানফোর্ড থেকে স্নাতক হওয়ার পর, তিনি নিউ ইয়র্ক সিটির লেহম্যান ব্রাদার্সে একজন জ্বালানি গবেষণা বিশ্লেষক হিসেবে কাজ শুরু করেন। ২০০৭ সালে কিনের মৃত্যু হয়; প্রায় একই সময়ে তেলের দাম আগের তুলনায় দ্বিগুণ হয়ে যায়। বকায়া কিনের আবিষ্কারগুলোকে কাজে লাগানোর সিদ্ধান্ত নেন এবং ২০০৯ সালে পিকে ক্লিন প্রতিষ্ঠা করেন। ব্যবসার জন্য প্রয়োজনীয় দক্ষতা অর্জনের জন্য তিনি এমআইটি-তে আবেদন করেন। কিনের নামের আদ্যক্ষর থেকে কোম্পানির নাম রাখা হয়েছিল। তিনি ২০১১ সালে সহ-প্রতিষ্ঠাতা বেঞ্জামিন কোটসের সাথে কাজ শুরু করেন, যখন তারা ক্যালিফোর্নিয়ায় লাইটস্পিড ভেঞ্চার ফেলো ছিলেন।

২০১২ সালে পিকে ক্লিন সল্ট লেক সিটিতে স্থানান্তরিত হয়, যেখানে এটি একটি কেন্দ্র স্থাপন করে যার প্রতিদিন ২০,০০০ পাউন্ড অ-পুনর্ব্যবহারযোগ্য প্লাস্টিককে ৬০ ব্যারেল তেলে রূপান্তরিত করার ক্ষমতা ছিল। ডিপলিমারাইজেশন প্রক্রিয়া ব্যবহার করে এটি করা হয় এবং এতে কোনো বিষাক্ত নির্গমন হয় না। কোম্পানিটি ২০১১ সালে এমআইটি-র ক্লিন এনার্জি প্রাইজ জয় করে এবং রাইস ইউনিভার্সিটি বিজনেস প্ল্যান সুপার বোলে তৃতীয় স্থান অধিকার করে।

## স্বীকৃতি
২০১১ সালে বকায়া রাইস বিজনেস প্ল্যান কম্পিটিশনে নারী উদ্যোক্তাদের জন্য নির্ধারিত পুরস্কার লাভ করেন। ২০১২ সালের ডিসেম্বরে *[[ফোর্বস]]* সাময়িকী জ্বালানি বিভাগে তাদের '৩০ আন্ডার ৩০' তালিকায় তাকে অন্তর্ভুক্ত করে। ২০১৩ সালে *[[ফরচুন (সাময়িকী)|ফরচুন]]* বকায়াকে তাদের '৪০ আন্ডার ৪০' তালিকায় স্থান দেয়।

বকায়া ২০১৩ সালে কার্টিয়ার উইমেনস ইনিশিয়েটিভ অ্যাওয়ার্ডের জন্য উত্তর আমেরিকান লরিয়েট ছিলেন। ২০১৪ সালে তিনি *মেরি ক্লেয়ার* সাময়িকীতে 'ওয়ান উইমেন জিনিয়াস' এবং *এলি* সাময়িকীতে ভবিষ্যৎ গড়ার কারিগর ১২ জন প্রতিভাবান তরুণীর একজন হিসেবে ফিচারড হন। ২০১৫ সালে তিনি বর্জ্যের শক্তির ওপর একটি টেডএক্স (TEDx) বক্তব্য দেন।

## তথ্যসূত্র
লক্ষ্মী পার্বতী

**লক্ষ্মী পার্বতী** (জন্ম: ১৪ সেপ্টেম্বর ১৯৫৫) হলেন অন্ধ্র প্রদেশ রাজ্যের একজন ভারতীয় রাজনীতিবিদ। তিনি এনটিআর তেলুগু দেশম পার্টি (লক্ষ্মী পার্বতী)র  প্রতিষ্ঠা করেছিলেন এবং ১৯৯৬ সালের উপ নির্বাচনে ভারতীয় জনতা পার্টির সমর্থনে এনটিআরটিডিপি (এলপি)-এর প্রতিনিধিত্বকারী বিধায়ক হিসেবে পাথাপত্তনম বিধানসভা কেন্দ্র থেকে প্রতিদ্বন্দ্বিতা করেন ও বিজয়ী হন। তিনি এন টি রামা রাওয়ের বিধবা স্ত্রী। তিনি পূর্বে একজন হরিকথা শিল্পী বীরগন্ধম ভেঙ্কট সুব্বা রাওয়ের সাথে বিবাহিত ছিলেন। ১৯৮৫ সালে পার্বতী তাঁর প্রথম স্বামীর সাথে এন টি আর-এর সাথে দেখা করেছিলেন তাঁর জীবনী লেখার জন্য। পরে তিনি স্বামীর থেকে আলাদা হয়ে যান এবং এন টি রামা রাওয়ের সাথে একসাথে থাকতে শুরু করেন। ১৯৯৩ সালে আনুষ্ঠানিকভাবে তাঁদের বিয়ে হয়। পার্বতী এন টি আর-এর দুই খণ্ডের জীবনীগ্রন্থের লেখক।

## শিক্ষা
লক্ষ্মী পার্বতী ২০০০ সালে তেলেঙ্গানার তেলুগু বিশ্ববিদ্যালয় থেকে তেলুগু সাহিত্যে তাঁর শিক্ষা সম্পন্ন করেন। &#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (October 2021)">তথ্যসূত্র প্রয়োজন</span>]]* &#x5D;

## রাজনৈতিক জীবন
১৯৯৩ সালে এন টি আর-এর সাথে বিবাহের পর লক্ষ্মী পার্বতী রাজনীতিতে সক্রিয় হন। এন টি আর-এর মৃত্যুর পর, তিনি এনটিআর তেলুগু দেশম পার্টি (লক্ষ্মী পার্বতী) (এনটিআরটিডিপি (এলপি)) প্রতিষ্ঠা করেন। ১৯৯৬ সালের উপ নির্বাচনে তিনি ভারতীয় জনতা পার্টির সমর্থনে এনটিআরটিডিপি (এলপি)-এর প্রতিনিধিত্বকারী বিধায়ক হিসেবে পাথাপত্তনম বিধানসভা কেন্দ্র থেকে প্রতিদ্বন্দ্বিতা করেন এবং বিজয়ী হন। ১৯৯৬ সালের অন্ধ্র প্রদেশে ভারতীয় সাধারণ নির্বাচনে, দলটি অন্ধ্র প্রদেশের ৪২টি লোকসভা কেন্দ্রে প্রার্থী দেয়, নির্বাচনে ৩,২৪৯,২৬৭ ভোট পায় কিন্তু কোনও আসন জিততে ব্যর্থ হয়। ১৯৯৯ সালের অন্ধ্র প্রদেশ বিধানসভা নির্বাচনে, পার্বতী সোমপেটা বিধানসভা কেন্দ্র এবং এলুরু বিধানসভা কেন্দ্র থেকে প্রতিদ্বন্দ্বিতা করেন। তবে, তিনি উভয় কেন্দ্রেই হেরে যান, এলুরুতে মাত্র ১,৫০০ ভোট পান। 

পরবর্তীকালে, পার্বতী এনটিআরটিডিপি (এলপি)-এর সভাপতি পদ থেকে পদত্যাগ করেন এবং ২০১১ সালে ওয়াইএসআর কংগ্রেস পার্টিতে যোগদান করেন। ওয়াইসিপি শাসন কালে তিনি তেলুগু একাডেমির সভাপতি নিযুক্ত হন।

## পরবর্তী জীবন
২০১৯ সালের ৬ই নভেম্বর তারিখে নিয়োগের পর থেকে পার্বতী তেলুগু ও সংস্কৃত একাডেমির বর্তমান সভাপতি হিসেবে দায়িত্ব পালন করছেন। তিনি ২০২১ সালে *রাধাকৃষ্ণ* চলচ্চিত্রে অভিনয়ে তাঁর অভিষেক করেন। এই চলচ্চিত্রটি ঐতিহ্যবাহী কোয়া পুতুলের হস্তশিল্পের ওপর নির্মিত।

## তথ্যসূত্র

বিষয়শ্রেণী:অন্ধ্রপ্রদেশ বিধানসভার সদস্য ১৯৯৪-১৯৯৯
বিষয়শ্রেণী:অন্ধ্রপ্রদেশ বিধানসভার নারী সদস্য
বিষয়শ্রেণী:১৯৫৫-এ জন্ম
বিষয়শ্রেণী:অন্ধ্রপ্রদেশের ভারতীয় জাতীয় কংগ্রেসের রাজনীতিবিদ
বিষয়শ্রেণী:২০শ শতাব্দীর ভারতীয় রাজনীতিবিদ
বিষয়শ্রেণী:২০শ শতাব্দীর ভারতীয় নারী রাজনীতিবিদ
বিষয়শ্রেণী:অন্ধ্রপ্রদেশের লেখিকা
বিষয়শ্রেণী:২০শ শতাব্দীর ভারতীয় লেখক
বিষয়শ্রেণী:২০শ শতাব্দীর ভারতীয় লেখিকা
বিষয়শ্রেণী:তেলুগু দেশম পার্টির রাজনীতিবিদ
বিষয়শ্রেণী:তেলুগু লেখক
বিষয়শ্রেণী:তেলুগু লেখিকা
বিষয়শ্রেণী:ওয়াইএসআর কংগ্রেস পার্টির রাজনীতিবিদ
বিষয়শ্রেণী:জীবিত ব্যক্তি
ফজলুল বারী

**ফজলুল বারী** বলতে নির্দেশ করা হতে পারে:
* ফজলুল বারী (রাজনীতিবিদ)
* ফজলুল বারী (সরকারি চাকরিজীবী)
এস এম আমজাদ হোসেন

**এস এম আমজাদ হোসেন** একজন বাংলাদেশী অধ্যাপক, আইনজীবী ও রাজনীতিবিদ ছিলেন।

## প্রারম্ভিক জীবন
আমজাদ ১৯২৭ সালে ব্রিটিশ ভারতের বেঙ্গল প্রেসিডেন্সির খুলনা জেলার দেয়াড়া গ্রামে (বর্তমানে বাংলাদেশের খুলনা জেলার রূপসা উপজেলায় অবস্থিত) জন্মগ্রহণ করেন। শিক্ষাজীবনে তিনি বঙ্গীয় প্রাদেশিক মুসলিম ছাত্রলীগের সদস্য ছিলেন। তিনি বি কে ইউনিয়ন ইনস্টিটিউশন থেকে ১৯৪৪ সালে মাধ্যমিক এবং  ১৯৪৭ সালে সরকারি ব্রজলাল কলেজ থেকে স্নাতক পর্যায়ের শিক্ষা লাভ করেন। একই বছরে তিনি চার বছরের জন্য খুলনা মুসলিম ছাত্রলীগের সভাপতি হন। এছাড়া তিনি পূর্ব পাকিস্তান প্রাদেশিক মুসলিম লীগের যুগ্ম সচিব ছিলেন। ১৯৪৮ সালে তিনি প্রতিষ্ঠাতা সদস্য হিসেবে তমদ্দুন মজলিসে যোগ দেন। তিনি বাংলা ভাষা আন্দোলনে অংশগ্রহণ করেন। ঢাকা বিশ্ববিদ্যালয় থেকে আইনে স্নাতক অর্জনের পর তিনি ১৯৫২ সালে খুলনা আদালতে আইন পেশায় যোগ দেন। এর দুই বছর পর তিনি বার কাউন্সিল পরীক্ষায় উত্তীর্ণ হন

## কর্মজীবন
১৯৫৩ সালে তিনি আযম খান সরকারি কমার্স কলেজের সম্মানসূচক অধ্যাপক হিসেবে নিযুক্ত হন এবং ১৯৬১ সাল পর্যন্ত পদে ছিলেন, পাশাপাশি তিনি খুলনার দৌলতপুর কলেজের পরিচালনসভার সদস্য ছিলেন। এর মধ্যে তিনি ১৯৫৭ সালে জাহানাবাদ ইউনিয়নের কমিশনার নির্বাচিত হন। ১৯৬২ সালে তিনি পূর্ব পাকিস্তান প্রাদেশিক পরিষদের সদস্য নির্বাচিত হন। এর তিন বছর পর তিনি দ্বিতীয় মোনেম মন্ত্রিসভার সদস্য হিসেবে পূর্ব পাকিস্তানের প্রাদেশিক শিক্ষামন্ত্রী হিসেবে নিযুক্ত হন। উক্ত পদে তিনি ১৯৬৯ সাল পর্যন্ত ছিলেন।

## পরবর্তী জীবন, মৃত্যু ও কিংবদন্তি
১৯৮০ সালে আমজাদ খুলনা সিটি আইন কলেজের সিনিয়র অধ্যাপক হিসেবে যোগ দেন। ২০০৫ সালে বাংলাদেশের ইউনেস্কো ক্লাব তাকে শিক্ষাক্ষেত্রে বিশেষ অবদানের জন্য আজীবন সম্মাননা প্রদান করে। তার এক স্ত্রী, চার ছেলে ও চার মেয়ে ছিল। তার সহধর্মিণী ২০০৮ সালে মৃত্যুবরণ করেন। আমজাদের বাবা এস এম ইসমাইল হোসেন পেশায় একজন পুলিশ কর্মকর্তা ছিলেন যিনি ১৯৭১ সালের বাংলাদেশের মুক্তিযুদ্ধ চলাকালে পাকিস্তান সেনাবাহিনীর হাতে নিহত হয়েছিলেন। তার বড় ভাই আবুল হোসেন একজন কবি ছিলেন, তিনি ২০১৪ সালে মৃত্যুবরণ করেন। বাংলাদেশ পুলিশের মহাপরিদর্শক মুহাম্মদ নুরুল হুদা সম্পর্কে আমজাদের ভাগ্নে হয়। আমজাদ ২৩ অক্টোবর ২০১৩ সালে ঢাকায় কেয়ার হাসপাতালে চিকিৎসাধীন অবস্থায় বার্ধক্যজনিত কারণে মৃত্যুবরণ করেন। তার মৃত্যুতে দশম জাতীয় সংসদের অধিবেশনে শোক প্রস্তাব উত্থাপিত হয়েছিল।

## তথ্যসূত্র

বিষয়শ্রেণী:১৯২৭-এ জন্ম
বিষয়শ্রেণী:২০১৩-এ মৃত্যু
বিষয়শ্রেণী:পূর্ব পাকিস্তানের মন্ত্রী
বিষয়শ্রেণী:২০শ শতাব্দীর বাংলাদেশী আইনজীবী
বিষয়শ্রেণী:খুলনার শিক্ষায়তনিক
বিষয়শ্রেণী:খুলনা জেলার রাজনীতিবিদ
বিষয়শ্রেণী:রূপসা উপজেলার ব্যক্তি
বিষয়শ্রেণী:পূর্ব পাকিস্তান প্রাদেশিক পরিষদের সদস্য ১৯৬৫-১৯৬৯
বিষয়শ্রেণী:পূর্ব পাকিস্তান প্রাদেশিক পরিষদের সদস্য ১৯৬২-১৯৬৫
বিষয়শ্রেণী:পাকিস্তান মুসলিম লীগের রাজনীতিবিদ
বিষয়শ্রেণী:নিখিল ভারত মুসলিম লীগের রাজনীতিবিদ
বিষয়শ্রেণী:সরকারি ব্রজলাল কলেজের প্রাক্তন শিক্ষার্থী
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলা ভাষা আন্দোলনের সক্রিয় কর্মী
গম্ভীর সিং ইয়োনজোন

**ড. গম্ভীর সিং ইয়োনজোন** (জন্ম:– ১৭ নভেম্বর ১৯৩৯ ) হলেন প্রখ্যাত ভারতীয় উদ্ভিদবিদ, পরিবেশ বিজ্ঞান বিশেষজ্ঞ, শিক্ষাবিদ ও সমাজকর্মী।কালিম্পং কলেজের প্রাক্তন অধ্যক্ষ ড. ইয়োনজোন হিমালয় সায়েন্স অ্যাসোসিয়েশনের প্রতিষ্ঠাতা এবং দার্জিলিঙের পার্বত্য অঞ্চলের সিঙ্গালীলা ও নেওরাভ্যালি জাতীয় উদ্যান তৈরিতে অবদান রেখে পূর্ব হিমালয়ের জীববৈচিত্র্য সংরক্ষণে গুরুত্বপূর্ণ ভূমিকা পালন করেন। ২০২৬ খ্রিস্টাব্দে ভারত সরকার সাহিত্য ও শিক্ষাক্ষেত্রে আজীবন অবদানের স্বীকৃতিস্বরূপ তাঁকে দেশের চতুর্থ সর্বোচ্চ বেসামরিক পুরস্কার পদ্মশ্রীতে ভূষিত করে। 

## জন্ম ও শিক্ষা জীবন
গম্ভীর সিং ইয়োনজোনের জন্ম ১৯৩৯ খ্রিস্টাব্দের ১৭ নভেম্বর ব্রিটিশ ভারতের অধুনা পশ্চিমবঙ্গের শৈলশহর কালিম্পং-এর সিনজি বস্তিতে। আর বি ইয়োনজোন ও চন্দ্রমায়া তামাং-এর পঞ্চম পুত্র গম্ভীর সিং-এর প্রারম্ভিক জীবন ও শিক্ষা পূর্ব হিমালয়ের সমৃদ্ধ সাংস্কৃতিক এবং পরিবেশগত ঐতিহ্যে গড়ে ওঠে। ১৯৬৪ খ্রিস্টাব্দে তিনি উত্তরবঙ্গ বিশ্ববিদ্যালয় হতে উদ্ভিদবিজ্ঞানে এমএসসি ডিগ্রি লাভ করেন এবং ১৯৭৬ খ্রিস্টাব্দে কলকাতা বিশ্ববিদ্যালয় থেকে উদ্ভিদ শ্রেণীবিন্যাসের উপর গবেষণা করে পিএইচডি ডিগ্রি লাভ করেন। 

## কর্মজীবন

স্নাতকোত্তরের পর গম্ভীর সিং ১৯৬৬ খ্রিস্টাব্দে দার্জিলিং গভর্নমেন্ট কলেজে উদ্ভিদবিদ্যার অধ্যাপক হিসেবে তাঁর কর্মজীবন শুরু করেন। পরবর্তী সময়ে তিনি কালিম্পং কলেজের অধ্যক্ষ হন এবং দীর্ঘ বারো বৎসরের দায়িত্ব পালনে অসংখ্য ছাত্রছাত্রীর জীবনে গভীর প্রভাব ফেলেন । হিমালয় সায়েন্স অ্যাসোসিয়েশন প্রতিষ্ঠার মাধ্যমে তিনি বৈজ্ঞানিক সচেতনতা, শিক্ষা ও পরিবেশ সংরক্ষণে গুরুত্বপূর্ণ ভূমিকা পালন করেছেন।
অধ্যাপক ইয়োনজোন পশ্চিমবঙ্গ রাজ্য স্কুল সার্ভিস কমিশনের পার্বত্য অঞ্চলের প্রথম সভাপতি ছিলেন। 

## পুরস্কার ও সম্মাননা

*লন্ডনের ব্রিটিশ কাউন্সিল ড. ইয়োনজোনের শিক্ষাগত দক্ষতার কারণে ১৯৯৩ খ্রিস্টাব্দে যুক্তরাজ্যের একজন ভিজিটর সায়েন্টিস্ট নির্বাচিত করে। 

*১৯৯৩ খ্রিস্টাব্দে ড. ইয়োনজোন প্রথম নেপালী ভাষী গোর্খা হিসাবে ভারতে ইউনাইটেড স্টেটস এডুকেশনাল ফাউন্ডেশন থেকে মর্যাদাপূর্ণ ফুলব্রাইট ফেলোশিপ লাভ করে ইতিহাস সৃষ্টি করেন। এটি হল তাঁর বৈজ্ঞানিক প্রতিভা ও আন্তর্জাতিক স্বীকৃতির এক অনন্য নিদর্শন ।

*আজীবন অবদানের স্বীকৃতিস্বরূপ অগোচর নায়ক বিভাগে সাহিত্য ও শিক্ষা ক্ষেত্রে ভারত সরকার অধ্যাপক ইয়োনজোনকে দেশের চতুর্থ সর্বোচ্চ বেসামরিক পুরস্কার পদ্মশ্রীতে ভূষিত করে। 

## তথ্যসূত্র

বিষয়শ্রেণী:১৯৩৯-এ জন্ম
বিষয়শ্রেণী: জীবিত ব্যক্তি
বিষয়শ্রেণী:কালিম্পং জেলার ব্যক্তি
বিষয়শ্রেণী:শিক্ষাবিদ 
বিষয়শ্রেণী: ভারতীয় শিক্ষাবিদ
বিষয়শ্রেণী: উত্তরবঙ্গ বিশ্ববিদ্যালয়ের প্রাক্তন শিক্ষার্থী
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:সাহিত্য ও শিক্ষায় পদ্মশ্রী প্রাপক
আগাথা সাংমা

**আগাথা কোংকাল সাংমা** (জন্ম: ২৪ জুলাই ১৯৮০) একজন ভারতীয় রাজনীতিবিদ। তিনি মেঘালয়ের তুরা আসনের প্রতিনিধিত্বকারী লোকসভার প্রাক্তন সংসদ সদস্য। ২৯ বছর বয়সে, এখনও পর্যন্ত তিনি ভারতের সর্বকনিষ্ঠ সংসদ সদস্য যিনি ভারত সরকারে কেন্দ্রীয় মন্ত্রী নিযুক্ত হয়েছেন। আসামের রেণুকা দেবী বড়কটকীর পর আগাথা হলেন উত্তর-পূর্ব ভারতের দ্বিতীয় মহিলা যিনি ভারত সরকারের মন্ত্রীসভায় কেন্দ্রীয় মন্ত্রী নিযুক্ত হয়েছেন। তিনি ন্যাশনাল পিপলস পার্টির সদস্য।

## প্রাথমিক জীবন ও শিক্ষাজীবন
আগাথা সাংমার জন্ম নতুন দিল্লিতে। তাঁর মা ও বাবা হলেন যথাক্রমে লোকসভার প্রাক্তন স্পিকার পি এ সাংমা এবং সোরাদিনি কে সাংমা। আগাথা মেঘালয়ের পশ্চিম গারো পাহাড়ে বড় হয়ে ওঠেন। তিনি পুনে বিশ্ববিদ্যালয় থেকে এলএলবি ডিগ্রি অর্জন করেন এবং পরে দিল্লি উচ্চ আদালতে আইনজীবী হিসেবে যোগদান করেন। তিনি যুক্তরাজ্যের নটিংহ্যাম বিশ্ববিদ্যালয় থেকে পরিবেশ সম্পদ ব্যবস্থাপনায় স্নাতকোত্তর ডিগ্রি অর্জন করেছেন।

## কর্মজীবন
২০০৮ সালের মে মাসে অনুষ্ঠিত উপনির্বাচনে আগাথা প্রথমবারের মতো ১৪তম লোকসভায় নির্বাচিত হন। তাঁর বাবা পি এ সাংমা রাজ্য রাজনীতিতে প্রবেশের জন্য লোকসভা আসন থেকে পদত্যাগ করার পর আগাথা নির্বাচিত হন। পরের ১৫তম লোকসভাতেও তিনি পুনরায় নির্বাচিত হন। ২৯ বছর বয়সে, এখনও পর্যন্ত, আগাথা সাংমা ভারত সরকারের সর্বকনিষ্ঠ সংসদ সদস্য যিনি কেন্দ্রীয় মন্ত্রী হিসেবে নিযুক্ত হয়েছেন।

আগাথা গ্রামোন্নয়ন প্রতিমন্ত্রী ছিলেন। ২০১২ সালের অক্টোবরে মন্ত্রিসভা রদবদলের সময় তিনি এই পদ থেকে পদত্যাগ করেন।

২০১৭ সালের নভেম্বরে খবর প্রকাশিত হয়েছিল যে তিনি ন্যাশনাল পিপলস পার্টি (এনপিপি)-র মনোনয়নে ২০১৮ সালের মেঘালয় বিধানসভা নির্বাচনে প্রতিদ্বন্দ্বিতা করবেন। তিনি দক্ষিণ তুরা নির্বাচনী এলাকা থেকে প্রতিদ্বন্দ্বিতা করেছিলেন এবং ৬,৪৯৯ ভোট পেয়ে জয়ী হয়েছিলেন, তাঁর নিকটতম প্রতিদ্বন্দ্বী ছিলেন বিজেপির বিলিকিড সাংমা, যিনি ৪৮৯৬টি ভোট পেয়েছিলেন। কিন্তু তাঁর ভাইকে সেই নির্বাচনী এলাকা থেকে উপনির্বাচনে প্রতিদ্বন্দ্বিতা করার পথ প্রশস্ত করার জন্য তিনি সংসদ সদস্য পদ থেকে পদত্যাগপত্র জমা দিয়েছিলেন।

## ব্যক্তিগত জীবন

আগাথার ভাই কনরাড সাংমা মেঘালয় রাজ্য বিধানসভার মুখ্যমন্ত্রী। আগাথা ২০১৯ সালের ২১শে নভেম্বর তারিখে প্যাট্রিক রংমা মারাককে বিয়ে করেন, মারাক একজন চিকিৎসক।

## আরও দেখুন

* দ্বিতীয় মনমোহন সিং মন্ত্রিসভা

## তথ্যসূত্র

## বহিঃসংযোগ

* আগাথা কে. সাংমার প্রোফাইল    india.gov.in-এ

বিষয়শ্রেণী:২১শ শতাব্দীর ভারতীয় নারী আইনজীবী
বিষয়শ্রেণী:লোকসভার নারী সদস্য
বিষয়শ্রেণী:সপ্তদশ লোকসভার সদস্য
বিষয়শ্রেণী:মেঘালয় বিধানসভার সদস্য ২০১৮-২০২৩
বিষয়শ্রেণী:ভারতীয় নারী পরিবেশবাদী
বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:২১শ শতাব্দীর ভারতীয় আইনজীবী
বিষয়শ্রেণী:ন্যাশনাল পিপলস পার্টি (ভারত) এর রাজনীতিবিদ
বিষয়শ্রেণী:ভারতীয় পরিবেশবিদ
বিষয়শ্রেণী:মেঘালয়ের লোকসভা সদস্য
বিষয়শ্রেণী:মেঘালয়ের রাজনীতিতে নারী
বিষয়শ্রেণী:নটিংহ্যাম বিশ্ববিদ্যালয়ের প্রাক্তন শিক্ষার্থী
বিষয়শ্রেণী:সাবিত্রীবাই ফুলে পুণে বিশ্ববিদ্যালয়ের প্রাক্তন শিক্ষার্থী
বিষয়শ্রেণী:মেঘালয়ের জাতীয়তাবাদী কংগ্রেস পার্টির রাজনীতিবিদ
বিষয়শ্রেণী:পঞ্চদশ লোকসভার সদস্য
বিষয়শ্রেণী:চতুর্দশ লোকসভার সদস্য
বিষয়শ্রেণী:জীবিত ব্যক্তি
বিষয়শ্রেণী:১৯৮০-এ জন্ম
মাতিস দেলোজ

**মাতিস দেলোজ** (, ; জন্ম: ১ মে ২০০২) হলেন একজন ফরাসি স্পিড স্কেটার। তিনি আন্তর্জাতিক প্রতিযোগিতায় ফ্রান্সের প্রতিনিধিত্ব করেন এবং স্পিড স্কেটিংয়ের ২০ কিলোমিটার স্কিয়াথলন বিভাগে অংশগ্রহণ করে থাকেন।

দেলোজ ফ্রান্সের প্রতিনিধি হিসেবে ২০২৬ শীতকালীন অলিম্পিকে অংশগ্রহণ করেছেন; এই সময়ে তিনি একটি রৌপ্য পদক জয়লাভ করেছেন।  

## প্রারম্ভিক জীবন
মাতিস দেলোজ ২০০২ সালের ১লা মে তারিখে ফ্রান্সের ইসেরে জন্মগ্রহণ করেছেন এবং সেখানেই তার শৈশব অতিবাহিত হয়।

## খেলোয়াড়ি জীবন
দেলোজ ফ্রান্সের প্রতিনিধি হিসেবে ২০২৬ শীতকালীন অলিম্পিকে স্পিড স্কেটিংয়ের শুধুমাত্র একটি প্রতিযোগিতায় প্রতিদ্বন্দ্বিতা করেছেন।

তিনি পুরুষদের ২০ কিলোমিটার স্কিয়াথলন প্রতিযোগিতায় অংশগ্রহণ করেছিলেন। তিনি প্রতিযোগিতার ১০ কিলোমিটার ক্লাসিক পর্বটি ২৩:২৫.৩ এবং ১০ কিলোমিটার ফ্রি পর্বটি ২২:২১.১ সময়ে সম্পন্ন করেন; যার ফলে দুই পর্ব মিলিয়ে সর্বমোট ৪৬:১৩.০ সময় নিয়ে তিনি রৌপ্য পদক জয়লাভ করেন।

## তথ্যসূত্র

## বহিঃসংযোগ

* 

বিষয়শ্রেণী:২০০২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ফরাসি পুরুষ স্পিড স্কেটার
বিষয়শ্রেণী:ফরাসি পুরুষ স্পিড স্কেটার
বিষয়শ্রেণী:ফ্রান্সের অলিম্পিক স্পিড স্কেটার
বিষয়শ্রেণী:২০২৬ শীতকালীন অলিম্পিকের স্পিড স্কেটার
বিষয়শ্রেণী:স্পিড স্কেটিংয়ে অলিম্পিক পদক বিজয়ী
বিষয়শ্রেণী:অলিম্পিক রৌপ্যপদক বিজয়ী ফরাসি
বিষয়শ্রেণী:২০২৬ শীতকালীন অলিম্পিকের পদক বিজয়ী